Қозоғистонда Ўзбекистон йили натижалари - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон Республикасида Ўзбекистон йили поёнига етаяпти. У ҳар иккала томон учун самарали ва муҳим бўлди. Товар алмашинуви анча ортди, икки республика ўртасидаги сиёсий ва тадбиркорлик алоқалари мустаҳкамланди, маданий-гуманитар алоқалар янги даражага кўтарилди. Қозоғистонда Ўзбекистон йилига бағишланган 200 дан ортиқ тадбир ўтказилди. Улар икки томонлама муносабатларнинг барча соҳаларини қамраб олди, икки халқнинг бир-бирини янада яхшироқ ўрганишига имкон яратди.\nСАИДИКРАМ НИЯЗХОЖАЕВ, ЎЗБЕКИСТОН РЕСПУБЛИКАСИНИНГ ҚОЗОҒИСТОН РЕСПУБЛИКАСИДАГИ ФАВҚУЛОДДА ВА МУХТОР ЭЛЧИСИ:\n– Чимкент, Туркистон шаҳарларида ўзбек киноси кунлари бўлиб ўтди, шу кунларда Қизилўрдада фильмлар намойиши давом этяпти. Айни пайтда ҳукумат топшириғи билан суратга олинган буюк қозоқ олими, шоири, давлат арбоби Абай Қўнанбаев фаолияти ҳақидаги фильм намойиши бўлаётганини алоҳида таъкидламоқчиман. Хабарингиз бор, таваллуд куни арафасида, август ойида Тошкентда шоир музейи очилганди.\nКўргазмалар, мода саҳналари, концертлар – ўзбек санъати қозоғистонликларни бефарқ қолдирмади. Икки республиканинг йил давомидаги самарали ҳамкорлиги якунида Ўзбекистон санъат усталари концерти бўлиб ўтди.\n– Биз Қозоғистон аҳлини ўз маданиятимиз билан таништиришни истаймиз. Албатта, улар бундан хабардор, аммо орада маълум муддат мамлакатларимиз алоҳида ривожланди. Сўнгги бир ярим йил давомида муносабатларимиз стратегик ҳамкорликнинг янги даражасига кўтарилди ва икки давлат тарихида янги саҳифа очди.\n2018 йил Қозоғистон ва Ўзбекистон тадбиркорлари учун ҳам самарали йил бўлди. Май ойида Чимкент шаҳрида бўлиб ўтган тадбиркорлар кенгашида томонлар умумий қиймати бир миллиард доллардан зиёд 60дан ортиқ шартнома имзолашди.\nҚозоғистонЎзбекистонҚозоғистонда Ўзбекистон йили


Dimensity 1200 чипи, AMOLED 90 Hz экран, 50МП камера ва NFC'га эга ҳамёнбоп OnePlus Nord 2 смартфони тақдим этилди - Terabayt.Uz\nOnePlus компанияси бугун янги OnePlus Nord 2 5G смартфонини намойиш қилди. Бу ўтган йили дебют қилган оргинал ҳамёнбоп OnePlus Nord смартфонининг давомчиси саналанди.\nЎҚИНГ: OnePlus тасодифан рақибининг смартфонини реклама қилиб юборди!\nOnePlus Nord 2 смартфони 6,43 дюймли Full HD+ (1080 х 2400 пиксел) дисплей, 90 Hz янгиланиш частотаси, бармоқ изи сканери, 32МП олд камера, асосий камера (50МП, 8МП ва 2МП) кабиларга эга.\nҚурилма MediaTek Dimensity 1200-AI чипли тизимига асосланган. Смартфон 12 ГБгача тезкор, 128 ГБ ёки 256 ГБ ички хотира, 65 ваттда қувват олувчи 4,500 мАс аккумулятор билан жиҳозланган. Смартфонни атиги 35 дақиқада 0 дан 100% гача қувватлантириш мумкин.\nҚурилма Android 11 операцион тизимидаги OxygenOS 11.3 қобиғи билан ишлайди. 5G, 4G VoLTE, Wi-Fi 6 (802.11 ax), Bluetooth 5.2, NFC кабиларни қўллаб-қувватлайди, USB Type-C порти ва стерео карнайлар мавжуд. Ўлчамлари 158,9 х 73,2 х 8,2 бўлиб, смартфон 189 грамм тош босади.\nҲиндистон ва Европада OnePlus Nord 2 учун олдиндан буюртмаларни бугундан бошланди, очиқ савдолар эса 28 июлдан бошланади.\nСмартфоннинг қуйидаги вариантлари таклиф этилмоқда:\n• 8 ГБ RAM ва 128 ГБ ички хотирага эга OnePlus Nord 2 — 399 евро.\n• 12 ГБ тезкор ва 256 ГБ ички хотирага эга OnePlus Nord 2 — 499 евро.\n• 6 ГБ RAM ва 128 ГБ ички хотирага эга OnePlus Nord 2 — фақат Ҳиндистонда, тахминан 319 евро.\n#тақдимот #OnePlus Nord 2 5G


Тадбиркорлик билан шуғулланмоқчиман. Шу муносабат билан менда саволлар туғилмоқда.\nКейин менга пенсия тўланадими?\nПенсия жамғармасига бадаллар тўлайманми, қанча миқдорда?\nКим менинг меҳнат дафтарчамни юритади ва у қаерда сақланади?\nсобиқ ҳарбий хизматчи.\nЧирчиқ шаҳри, Тошкент вилояти.\n– Пенсия ёшига етганда ёки қонун ҳужжатларида назарда тутилган бошқа ҳолларда сиз пенсия таъминоти олишга ҳақлисиз.\nЮридик шахс бўлмасдан тадбиркорлик фаолияти билан шуғулланувчи жисмоний шахсларнинг меҳнат стажини ҳисобга олиш ва уларнинг бюджетдан ташқари Пенсия жамғармасига бадаллар ажратиши тартибига1 кўра тадбиркор ўзидаги мавжуд имкониятлардан ва пенсия билан таъминланиш ва ижтимоий суғурта бўйича нафақанинг ўзи истайдиган миқдоридан келиб чиқиб бюджетдан ташқари Пенсия жамғармасига суғурта бадаллари миқдорини мустақил равишда белгилайди, бироқ у бадалларнинг қонун ҳужжатларида белгиланган энг кам миқдоридан кам бўлмаслиги керак2.\nТайинланадиган пенсия, шунингдек ижтимоий суғурта бўйича нафақа миқдори бюджетдан ташқари Пенсия жамғармасига тўланадиган суғурта бадаллари миқдорига ҳамда сизнинг меҳнат стажингиз муддатига боғлиқ бўлади.\nТадбиркор белгиланган тартибда тадбиркорлик фаолиятини тўхтатиб турган пайтида суғурта бадаллари тўланмайди ва бу давр стажга қўшилмайди.\nСуғурта бадаллари тадбиркор яшаб турган ёки фаолиятни амалга ошираётган жойдаги туман (шаҳар) бюджетдан ташқари Пенсия жамғармаси ҳисобрақамига нақдинасиз ҳисоб-китоб ёки нақд пул ўтказиш йўли билан тўланади.\nБюджетдан ташқари Пенсия жамғармасининг туман (шаҳар) бўлимида сизнинг ҳисобга қўйилганлигингиз (ҳисобдан чиқарилганлигингиз) тўғрисида давлат солиқ хизмати органларининг ахбороти асосида суғурта бадаллари тўланишини ҳисобга олишнинг шахсий карточкаси очилади (ёпилади). У доимий равишда шу ерда сақланади.\nТадбиркорда сақланиб, суғурта бадаллари тўланганлиги далилини тасдиқлайдиган ҳужжат бўлиб суғурта бадаллари тўланишини ҳисобга олиш дафтарчаси ҳисобланади, у ушбу фаолиятга биринчи маротаба киришган тадбиркорга бюджетдан ташқари Пенсия жамғармаси бўлимида очилади.\nИш стажи меҳнат дафтарчаси билан тасдиқланади. Меҳнат дафтарчангиз бюджетдан ташқари Пенсия жамғармасининг туман (шаҳар) бўлимида юритилади, у ўша ерда мазкур туман (шаҳар)даги бутун тадбиркорлик фаолиятингиз даври мобайнида сақланади.\nАгар сиз тадбиркорлик фаолияти билан шуғулланишни тўхтатган ёки рўйхатдан ўтган жойингизни ўзгартирган бўлсангиз, сизнинг талабингиз бўйича бюджетдан ташқари Пенсия жамғармаси бўлими меҳнат дафтарчасини қўлингизга беради.\n1ВМнинг 24.08.2001 йилдаги 351-сон Қарорига 1-илова.\n2Солиқ тўловчининг календарь ойда ишлаган кунлари сонидан қатъи назар, якка тартибдаги тадбиркорлар суғурта бадалларини мажбурий тартибда ойига энг кам иш ҳақидан кам бўлмаган миқдорда тўлайдилар (Солиқ кодексининг 311-моддаси).\nПрочитано: 1730 раз(а)


Иқтисодий ҳамкорлик ташкилоти мукофоти қозоғистонлик олимга берилди\n23 Декабрь 17:03\nNUR-SULTAN. Kazinform - Иқтисодий ҳамкорлик ташкилоти мукофоти таниқли қозоғистонлик антрополог олим Оразақ Смағуловга топширилди, дея хабар беради Kazinform Қозоғистон ТИВ матбуот хизматига таяниб.\nТантанали маросим «Ғылым ордасы» биносида бўлиб ўтди.\nТадбир давомида Ташқи ишлар вазирлиги вакили А.Шоқибаев Қозоғистон Республикаси Ташқи ишлар вазири номидан эсдалик медали, фахрий ёрлиқ ва 5000 АҚШ доллари миқдоридаги молиявий мукофотдан иборат ИҲТ мукофотини топширди.\nМукофот ғолиблари Ташкилотнинг 2021 йил 28 ноябр куни Ашхобод шаҳрида бўлиб ўтган 15-саммити чоғида аъзо давлатлар раҳбарлари томонидан аниқланган.\nО.Смағулов «Тарих, маданият, адабиёт ва тасвирий санъат» номинациясида ғолиб бўлди.\nИқтисодий Ҳамкорлик Ташкилоти 1985 йилда ташкил этилган бўлиб, унга Афғонистон, Озарбайжон, Эрон, Қозоғистон, Қирғизистон, Покистон, Тожикистон, Туркия, Туркманистон ва Ўзбекистон аъзодир. Ташкилот бош қароргоҳи Теҳронда жойлашган.\nО.Смағулов Қозоғистонда антропология фанининг асосчиларидан бири, тарих фанлари доктори, Қозоғистон Миллий фанлар академияси академиги, Қозоғистонда хизмат кўрсатган фан ва техника арбоби, Болония Фанлар академиясининг мухбир аъзоси.


Ҳаракатлар стратегиясида ҳам ушбу вазифалар ўз ифодасини топганлигини ва ана шу йўналишда муайян ишлар бошлаб юборилганлигини айтиш зарур. Хусусан, фуқароларнинг одил судловга эришиш даражасини ошириш, суд ҳокимияти мустақиллигини таъминлаш, инсон ҳуқуқ ва эркинликларини ишончли ҳимоя қилиш кафолатини кучайтиришга қаратилган изчил саъй-ҳаракатлар давом эттирилмоқда. Буни ўтган даврда судлар томонидан жиноят ишларини қўшимча терговга қайтариш амалиётига чек қўйилгани мисолида ҳам кўриш мумкин. Шу билан бирга, одамларнинг суд идораларида сарсон-саргардон бўлишининг олдини олиш, ишларни вақтида кўрмасдан, уларни овора қилган суд ходимларига муносиб баҳо бериш чоралари ҳам кўрилаётир.\nСайёр суд мажлислари мунтазам ўтказилаётгани ҳам муҳим янгиликдир. Биргина жорий йилнинг иккинчи чораги мобайнида 617 марта турли ҳуқуқий тарғибот тадбири ва 119 та сайёр суд ташкил этилди. Аммо уларнинг барчаси самара бераяпти, дейишга ҳали эрта.\nФарғона вилояти суди судьяси.\nМазкур рукндаги бошқа мақолалар: « «Мудраб ётган» сиёсий партиялар уйғониши лозим\tСиёсий партиялар: Амалий ишлар билан халқ ишончини қозониш мумкин »


Абдуллоҳ ибн Амр розийаллоҳу анҳу ривоят қилади: «Расулуллоҳ соллаллоҳу алайҳи ва саллам: “Дунё неъматдир. Унинг энг яхши неъмати солиҳа аёлдир”, деб марҳамат қилдилар (Имом Муслим ривояти).\nҚуръони каримда: “Эй қавмим, бу дунё ҳаёти вақтинчалик бир матоҳ холос. Албатта, охират, ўшанинг ўзи барқарорлик диёридир” (Ғофир сураси, 39-оят), деб марҳамат қилган.\nДунёдаги мол-дунё, фарзанд, эр, хотин, мансаб каби нарсаларнинг бари вақтинчалик неъматлардир. Улардан бирортаси доимий эмас. Охират диёри эса: “Ўшанинг ўзи барқарорлик диёридир” (Ғофир сураси, 39-оят). Яъни, инсонлар охират диёрида қарор топишади. У диёр абадийдир. Аммо дунё ўткинчи. Аллоҳ инсонга тақдир қилган миқдорда ундан фойдалана олади. Сўнгра ўтади. Ўз ҳолида қолмайди.\nДунё неъматлари жуда тез ўзгариши боис, инсон улар билан ғурурланмаслиги зарур. Кун келиб киши фойдаланиб турган неъмат унинг қўлидан кетади, худди ундан бир муддат ҳам фойдаланмагандай бўлиб қолади. Шу туфайли дунёдан риҳлат қилишга ҳар он тайёр туриш лозим.\nДунёнинг ҳақиқатини унутмаслик лозим. Қўлга киритилган нарсалар қанчалик кўп бўлмасин, бир кун кетади. Асло давомли бўлмайди. Шу сабабли Аллоҳ таоло нима берса, унинг қадрига етиб, тақво қилиш керак. Уларни Аллоҳ таоло рози бўладиган ерларга ишлатиш лозим. Ояти каримада: “Аллоҳ шундай зотдирки, сизларни заиф нарсадан (бир томчи сувдан) яратди, сўнгра (сизларга) заифликдан кейин (қувват пайдо) қилди. Сўнгра қувватдан кейин яна заифлик ва қариликни (пайдо) қилди. У Ўзи хоҳлаган нарсани яратур. У Билимдон ва Қудратлидир” (Рум сураси, 54-оят).\nНабий алайҳиссалом дунёнинг инсон фойдаланадиган, лаззатланадиган нарсаларининг энг яхшисини айтиб: “Унинг энг яхши неъмати солиҳа аёлдир”, дейдилар. “Энг яхшиси”, яъни энг афзал неъмати – солиҳа аёлдир.\nСолиҳа қандай аёл? Уни Пайғамбаримиз алайҳиссалом бундай таърифлаганлар: “Аёл тўрт нарса учун никоҳланади: моли, насаби, жамоли ва дини учун. Сен диндорини танлагин, қўлинг тупроққа қорилгур” (Имом Бухорий ва Имом Муслим ривояти). Диндорлик – аёл киши сифатланган энг яхши сифатдир. Шунинг учун энг яхши неъмат солиҳа аёлдир.\nСаҳобалар Набий алайҳиссаломдан: «Ё Расулуллоҳ, аёлларнинг қандоғи энг яхшисидир, деб сўрашганда, у зот алайҳиссалом бундай жавоб берганлар: “Қачон назар солса, сурур бағишлайдигани, қачон буйруқ берса, итоат қиладигани ва эрига ўз жонида ва молида у ёқтирмайдиган нарса ила хилоф қилмайдигани» (Имом Термизий ва Имом Абу Довуд ривояти).\nДунё неъматнинг энг афзали – солиҳа аёл. Шунингдек, дунёнинг энг яхши неъмати, аёлга нисбатан, солиҳ эрдир. Солиҳа аёл қанчалик эрининг ҳақини адо этса, солиҳ эр ҳам аёлининг ҳақига риоя этади. Шу боис Пайғамбаримиз алайҳиссалом: “Қачон сизга ўзингиз динидан ва хулқидан рози бўлган киши келса, унга (сўраганини) никоҳлаб беринг. Йўқса, Ер юзида фитна ва катта фасод бўлади”, деганлар (Имом Термизий ривояти).\n“Риёзус солиҳин” асари асосида\nТошкент вилояти бош имом-хатибининг\nНигора ИМОМОВА тайёрлади.\nMore in this category: « «Қарзи ҳасана» нима?\tМўл ризқ ва хотиржамлик кафолати »


Қозоғистон бош вазири энди масофадан ишлаяпти\n15 Июн 2020 894\nҚозоғистон бош вазири ўзини яккалаш тартибида ишламоқда, коронавирус инфекциясини юқтирган соғлиқни сақлаш вазири эса шифохонада.\nХабарингиз бор, Қозоғистон соғлиқни сақлаш вазири Елжан Биртановда COVID-19 га тест текширувидан ўтганда коронавирус аниқланган. Ва 14 у COVID-19 ташҳиси билан юқумли касалликлар госпиталига ётқизилган.\nҲукумат раҳбари Асқар Мамин айни пайтда ўзини яккалашга олган, бироқ у видеоконференсалоқа шаклида ишлашни давом эттирмоқда, деб хабар бермоқда «Дунё» АА «Казинформ» халқаро ахборот агентлиги манбасига таяниб.\n«2020 йил 12 июнда ҚР бош вазири Асқар Мамин соғлиқни сақлаш вазири Елжан Биртанов ҳамроҳлигида Жамбул вилоятига ишчи ташрифини амалга оширган эди. COVID-19 га тест текширувидан ўтган Елжан Биртановда коронавирус аниқлангани маълум бўлгач, А.Мамин ҳам коронавирусга тест топширган ва унинг натижаси манфий чиққан», — дея қайд этади «Казинформ» бош вазир матбуот хизмати раҳбари Зарина Нурланова сўзларига асосланиб.\nРасмий маълумотларга кўра, 15 июнь ҳолатига Қозоғистонда коронавирус юқтирганлар сони 14 809 га етган (бир кунда +313 киши), соғайганлар сони эса 9 188 нафарни ташкил этади. Вафот этганлар сони эса 77 та.


15:43 / 08.08.2017\nХитойда ноўрин вазиятлар ва ножоиз жойларда давлат мадҳиясини куйлаганлик учун жазо тайинланиши мумкин. The South China Morning Post шу ҳақида хабар берди.\nБутунхитой халқ вакиллари кенгашининг Доимий қўмитаси ҳозирда шунга мувофиқ қонун лойиҳасини кўриб чиқмоқда. Ҳужжат муаллифлари дафн маросимлари ёки жамоат жойларида фон мусиқаси сифатида, шунингдек рекламада "Кўнгиллилар марши"дан фойдаланишни тақиқлашни таклиф қилишмоқда. Қонунчиларнинг фикрича, бу ХХР мадҳияси нуфузига путур етказади.\nФақат ҳукуматдан махсус рухсатномага эга бўлган фирмаларгина мадҳияни ижро этишга ҳақли, "Марш" ижроси вақтида ноўрин хатти-ҳаракатлар қораланади. Қоидаларни бузган ёки мадҳия матнини ўзбошимчалик билан ўзгартирганларни 15 суткагача озодликдан маҳрум этиш таклиф қилинади. Қонун лойиҳаси муаллифларининг изоҳлашича, бу чора-тадбирлар жамиятда ватанпарварлик руҳини кўтаришга йўналтирилади.\nҚонун лойиҳасининг тақдим этилиши ҳонконглик мухлислар иштирокидаги можаролар билан боғлиқ. Хусусан, 2016 йилнинг ноябрида Шимолий Корея ва Ҳонконг жамоалари ўртасидаги футбол ўйинида ҳонконглик мухлислар мадҳия матнини "Биз - Ҳонконг"га ўзгартириб ижро этишган.\n"Кўнгиллилар марши" 1935 йилда Хитой-япон уруши даврида ёзилган. 1949 йилда у ХХРнинг вақтинчалик мадҳиясига айланган, бироқ 1966-1976 йиллардаги маданий инқилоб даврида у бошқа қўшиққа алмаштирилган. 1982 йилда эса "Кўнгиллилар марши" расман Хитой мадҳияси дея эълон қилинган.\nХитой мадҳия жазо


Туркия Остонада 9 июнда очиладиган ЭКСПО-2017 кўргазмасидаги ўз павильонини тақдим этди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:12 - Туркия Остонада 9 июнда очиладиган ЭКСПО-2017 кўргазмасидаги ўз павильонини тақдим этди\nДунёниннг энг машҳур халқаро кўргазмасининг бу йилгиси - ЭКСПО-2017 – Остонда 8-9 июнь кунлари ўтказиладиган Шанхай Ҳамкорлик Ташкилотининг саммитидан кейин очилади. Демак, айнан саммит қатнашчилари ва саммит меҳмонлари иштирокида 9 июнда ЭКСПО-2017 расман очилади. Қозоқларнинг “Казинформ” агентлиги билдиришича, очилиш маросимида 17 давлатнинг президент ёки бош вазирлари иштирок этадилар.\nБугун Туркиянинг бу кўргазмасидаги павильони расман тақдим этилгани ҳам “Казинформ” тарафидан хабар қилинди. “ЭКСПО-2017”нинг расмий шиори “Келажак энеогияси” бўлгани сабабли, биз ўз кўргазмасмизнинг шиори сифатида “Барқарор энергетика учун глобал ҳамкорлик” сўзларини танладик, дебди тақдим маросимини бошқарган Туркия Иқдисод Вазири ўринбосари Тариқ Сўнмаз.\nТуркиянинг павильони жаҳон энергиясининг рамзи бўлган қуёш шаклида қурилган. Хабарда айтилишича, Туркия 1851 йилда Лондонда ўтказилган ЭКСПОнинг биринчи ва кейинги йиллардаги 34 кўргазмасида иштирок этган.


Вафот этган сана: 20 may 2013 йил\nБухоролик Мухторов Омон Сулаймоновичнинг адабий таҳаллуси — Омон Мухтор.\nШоир ва ёзувчи Омон Мухторнинг ижоди 50-йиллар охирида бошланган бўлса-да, биринчи шеърий тўплами “Чорлар қуёшли йўллар” 1966 йил чоп этилган. Омон Мухтор “Эгилган бош” романи учун 1999 йил Ёзувчилар уюшмаси мукофотига сазовор бўлган. Ёзувчининг юбилейи шарафига 1999 йил “Ўзбекистонда хизмат кўрсатган санъат арбоби” фахрий унвонига сазовор бўлган.\nШоир ва ёзувчи Омон Мухтор 1941 йил Бухорода туғилган. Ўрта мактабни битириб, нашриётларда, Ўзбекистон давлат радио ва телевидение қўмитасида, “Ўзбекфильм” киностудиясида ва Ғофур Ғулом номидаги адабиёт ва санъат нашриётида адабий ходим бўлиб ишлаган, “Шарқ юлдузи” журнали бош муҳаррири бўлган.\n1958 йилдан буён асарлари чоп этилади. “Чорлар қуёшли йўллар” номли биринчи тўплами 1966 йил чоп этилган. 1968 йил Бухоро ҳақидаги ҳикоялар тўплами “Нигоҳ” нашрдан чиққан. Мазкур китобнинг давоми “Қушлар ва тушлар” 1971 йил чоп этилади.\nУнинг асарлари: “Оҳанг” (1974), “Ёғду” (1979), “Марварид” (1985), “Шиддат” (1990) каби шеърий тўпламлар, “Бувим эртак айтади” (1971), “Кунлардан бир кун” (1985), “Минг йилдан сўнг” (1991) каби болалар учун шеър, эртак ва ҳикоя тўпламлари.\nОмон Мухторнинг “Тепаликдаги хароба”, “Минг бир қиёфа”, “Кўзгу олдидаги одам” романлари яхлит ҳолда “Тўрт томон қибла” трилогиясини ташкил этган.\nСўнгги йилларда “Афу”, “Аёллар мамлакати ва салтанати”, “Афлотун” романлари чоп этилган. Мазкур асарлар янгича услубда ёзилган бўлиб, китобхон ва адабий жамоатчилик эътиборини тортади.\nЁзувчининг бошқа асарлари: “Нигоҳ” (1968), “Қушлар ва тушлар” (1971), “Шаҳарлик келинчак” (1973), “Ҳаёт дарвозаси” (1978), “Бухоролик донишманд” (1973), “Болаликка саёҳат” (1984) каби ҳикоялар тўпламлари, шунингдек, “Учқур поездлар” (1981), “Вазифа” (1988) каби қиссалари, “Йиллар шамоли” (1976), “Эгилган бош” (1989), “Минг йилдан сўнг” (1991), “Кўзгу олдидаги одам” (1996), “Минг бир қиёфа” (1994) каби романларни яратган.\nОмон Мухтор. Минг бир қиёфа. Тошкент, “Шарқ” - 1994.\nОмон Мухтор. Кўзгу олдидаги одам. Тошкент, Адабиёт ва санъат нашриёти, 1996.\nОмон Мухтор. Аёллар мамлакати ва салтанати, Тошкент, “Шарқ”, 1997.\n2013 йил 10 май куни вафот этган.


Дэвид ва Виктория Бекхэм Франциядаги вилласини сотмоқда\n09:22 / 16.08.2016\nАнглия терма жамоаси собиқ футболчиси Дэвид Бекхэм ва унинг рафиқаси Виктория Бекхэм Франция жанубидаги вилласини сотмоқда, деб хабар бермоқда Daily Mail нашри. Жуфтлик виллани 2,4 млн фунт стерлингга сотмоқчи.\nТаъкидланишича, Бекхэмлар оиласи бу виллада жуда кам бўлади. Гапларга қараганда, виллада ўз жонига қасд қилган унинг собиқ эгасининг руҳи кезиб юради. Бироқ машҳур жуфтлик виллани Лондон ва Лос-Анжелесда кўпроқ вақт ўтказиш учун сотаётгани эҳтимоли катта.\nВиктория Бекхэм виллани 2003 йилда 1,5 млн фунт стерлингга сотиб олган. Баъзи маълумотларга кўра, у 19-асрга тегишли уйни янгилаш учун 5 млн фунт стерлинг сарфлаган. Шу тариқа, уйни сотишдан кўриладиган зарар 4 млн фунт стерлингни ташкил қилади.\nИюлда Дэвид ва Виктория турмуш қурганларининг 17 йиллигини нишонлашганди.


ИнтерФУТБОЛ :: Топ-дарвозабонлар хатоси давом этяпти\nТоп-дарвозабонлар хатоси давом этяпти\nАнглия миллий жамоаси голкипери Жо Харт ЖЧ-2018 саралаши доирасида шотландияликларга қарши кечган ўйиннинг охирги дақиқаларида рақибнинг жарима зарбалари олдида шунчаки, ожиз қолди. Оддий айтганда, жамоасини қутқаролмади ва инглизлар «Хэмпден Парк»ни мағлуб ҳолда тарк этишлари ҳеч гап эмасди. Фақатгина Гарри Кейннинг 90}3-дақиқадаги аниқ зарбаси улар жонига оро кирди. Швеция - Франция ўйинида эса тажрибали Уго Льориснинг даҳшатнамо хатоси меҳмонларга панд бериб, улар Стокгольмдан қуруқ қайтишди. Демак, қуйида ушбу дарвозабонлар йўл қўйган ғалати|антиқа хатоларни алоҳида кўриб чиқамиз.\nШвеция ва Франция миллий жамоалари ўртасидаги аҳамияти катта учрашувнинг сўнгги сониялари кетяпти. Французлар жамоасининг кўп йиллик тан олинган голкипери Уго Льорис шу онда навбатдаги ҳужумни бошлашга уриндию, рақиб ҳужумчиси томонидан тақдим этилган прессингга дуч келди. Натижада Уго жон ҳолатда тўпни шунчаки, майдон маркази тараф тепиб юборди. Бироқ унинг учун кўргиликни қарангки, тўп тўғри бориб, швед футболчиси оёғига тушди. Энг ёмони (албатта, французлар учун) кейинги лаҳзаларда кузатилди: Ула Тойвонен вақт озлигиданми ёки кипернинг олдинга чиқиб кетганини инобатга олибми, таваккалга қўл урганча марказий доирачада туриб, тўғри дарвозани нишонга олди. Хуллас, ажойиб траектория ҳосил қилган тўп дарвоза тўрига «илинди». Ушбу антиқа гол самараси ўлароқ, шведлар ўйинни ўз фойдаларига ҳал этишди ва турнир жадвалида очколар бўйича французларга тенглашиб олишди. «Ҳа, бизга Льориснинг кулгули хатоси панд берди. Аммо уни кечириш мумкин, чунки бунгача бетакрор «сейв»лари билан жамоага кўп бора ишонч бағишлаган. Яна нима дердим, Россия мундиалига бориш учун диққат билан ишлашда давом этамиз»,-деди Франция терма жамоаси ҳужумчиси Антуан Гризманн «Френдс Арена» стадионидаги учрашувдан сўнг. Айтганча, мавсум-2016|2017 давомида Льорисни жаҳоннинг энг яхши дарвозабони мақоми билан сийлашганди, ҳисоб. Бироқ бу каби оддий ҳолатда «қовун тушириш» барчасини обдон ўйлаб кўришни тақозо этади.\nАнглия миллий жамоаси киперига келсак, Жо Хартнинг ишлари янада ёмон. Хосеп Гвардиола томонидан «Манчестер Сити»да ортиқча эканлиги айтилган ва қувилган Харт мажбурий ижара келишуви асосида «Торино»да ўйнади. Кўринишидан, Италия сафари дарвозабоннинг ўзигагина хурсандчилик бағишлаган, шекилли. «Очиқ айтаман, биз Англия терма жамоаси асосий дарвозабонининг шунчалик кўп хатога йўл қўйиши мумкинлигини ўйлаган эмасдик» - бу «Торино» президенти Урбано Каиронинг Харт ижросидаги ўйинларга берган лўнда баҳоси. Умуман олганда, Жо «А» серияси доирасидаги 36та ўйинда 62та гол қўйиб юборди. Мана, энди терма жамоада ҳам бечора Хартдан хурсанд эмаслар. Чунончи, инглизлар Шотландия терма жамоасига қарши учрашув давомида беҳисоб хавфли вазиятлар яратишди, аммо сўнгги паллаларгача атиги 1:0 билан чекланиб қолишди. Кейин Ли Гриффитс кетма-кет 2та стандарт вазиятда мўъжизакор ҳаракатланди. Эътиборлиси, Англия терма жамоаси саралаш доирасидаги кетма-кет 5та учрашувда ўз дарвозасини дахлсиз сақлаб қолганди. Қаторасига 6-ўйиннинг охирида эса Харт бирданига 2 марта ожиз қолди. Боз устига, 2та гол ҳам жарима зарбасидан урилди. «Хайр, Жо Харт» - Twitter тармоғида мухлисларнинг муносабатлари шундай кескин янгради. Улар шунингдек, дарвозабон кепкасини яна бир бора калака остига олишни унутишмади. Ли Гриффитс - жорий саралашда Англия терма жамоаси дарвозасини ишғол қилган биринчи футболчи. У гўёки, «Ливерпуль» раҳбариятига огоҳлантирувчи қўнғироқ чалгандек: «Янги кипер билан шартнома тузишга шошилмаган маъқул». Лорис Кариус, Симон Миньоле ва ижара сафаридан қайтган Демми Уорд ҳам бу каби голлар қўйиб юборишлари мумкин, аммо... Ҳа, шотланд ҳужумчисининг зарбалари аниқ ва кучли чиқди, бироқ ҳар икки сафар ҳам тўп узоқ бурчакка йўналтирилмаганини инобатга олиш керак. Учрашувдан сўнг Хартнинг ўзи тан олди: «Бу Англия термасининг саралашдаги энг идеал ўйини эмас». Ҳа, Гарри Кейн сўнгги лаҳзада инглизларни муқаррар мағлубиятдан қутқариб қолди. Бироқ қимматли очколар йўқотилгани факт ва бунда айнан Харт асосий айбдордек кўринмоқда...\nЖЧ саралаши доирасидаги расмий ўйинлардан сўнг Франция ва Англия терма жамоалари ўртасида ўзаро ўртоқлик учрашуви ўтказилди. 3:2 ҳисобида французлар ғалабаси билан тугаган ўйинда улар яна Уго Льорисга ишонч билдиришди, инглизлар эса Жо Хартга майдонга тушиш имкониятини беришмади.


Cuba Domadores — Uzbek Tigers жанги жонли эфирда кўрсатилади » Ўзбекистон янгиликлари – Zamin.uz\nCuba Domadores — Uzbek Tigers жанги жонли эфирда кўрсатилади\nСпорт 19-05-2017, 23:19 584\nCuba Domadores- Uzbek Tigers жамоалари ўртасидаги жавоб учрашуви 20 май куни тонгги соат 05:30 да UzReport TV телеканали орқали жонли эфирда намойиш этилади. Бу ҳақда Sof.uz сайти хабар берди.\nWСB - Жаҳон бокс сериясининг чорак финалида бугунги кунда дунёда етакчилик қилаётган Ўзбекистон ва Куба терма жамоалари ўзаро тўқнаш келишди.\nУшбу қарама-қаршилик яширин финал деб эътироф этилмоқда. Томонларнинг Самарқанд шаҳрида ўтган биринчи тўқнашувида ўзбекистонлик боксчилар 3:2 ҳисобида зафар қучганди. Борди-ю, Кубада мезбонлар шу ҳисобда устун келса, унда ғолиб «пенальтилар серияси»да аниқланади. Бунда ҳар икки томоннинг супер-оғир вазндаги боксчилари рингга чиқади.\nMаълумотига кўра, Ўзбекистон делегацияси сафида Мирзобек Ҳасанов ҳам Кубага йўл олган. У ҳисоб кубаликлар фойдасига 3:2 бўлганидагина жамоасини навбатдаги босқичга олиб чиқиш учун рингга чиқиб келади.\nCuba Domadores — Uzbek Tigers\n52 кг: Вейтиа Уосбану — Жасур Латипов\n-60 кг: Астрада Алварес — Элнур Абдураимов\n-69 кг: Рониел Иглесиас — Шахрам Ғиёсов\n-81 кг: Жулио Ла Круз — Бектемир Мелиқўзиев\n+91 кг: Гомес Лардует — Баҳодир Жалолов\n+91 кг. Мирзобек Ҳасанов – Яндри Тоирак\n08:59 / 20-05-2017\nUzbek Tigers жамоасининг Кубага йўл оладиган боксчилари маълум бўлди\n22:44 / 13-05-2017\nUzbek Tigers vs Cuba Domadores: Исроил Бектемир учун реванш олди\n22:39 / 13-05-2017\nUzbek Tigers vs Cuba Domadores: ҳисоб 2-0\n21:57 / 13-05-2017\n21:54 / 13-05-2017\n“Uzbek Tigers” - “Cuba Domadores”. Жангнинг аниқ манзили ва вақти маълум бўлди\n12:49 / 04-05-2017


00:00 / 19.01.2007 | eski savollar | 3165\nҲазрат ҳадислардан маълумки Муҳаммад соллаллоҳу алайҳи васалламга янги туғилган гўдаклар саҳобалар томонидан олиб келинган ва Пайғамбаримиз томонидан гўдаклар танглайи кўтарилиб уларнинг оғзига хурмо солганлар ва дуо қилганлар, шунга нима дейсиз? 1. Янги туғилган чақалоқни илмли олимга кўрсатиш ва ундан дуо сўраш жоизми?\n2. Қиз чақалоқнинг қулоғига ким азон айтади?\n3. Сизга кўп савол бериб юбордим, чамаси. Саволларга тез жавоб қайтаришда ёрдам берадиган шогирдларингиз борми?\n4. Радио эшиттиришларда равон, тутилмасдан, оғир-босиқ, юмшоқлик, файзли гапиришингизнинг сири нимада?\n5. Эшикдан кирганда нега меҳмонларни тикка туриб эшик қаршисида кутиб оласиз?\n6. Нега сизни юзларингизда ғамгинлик, маъюслик бор?\n7. Сиз ҳам ўйин-кулги, оилангизга вақт ажратасизми ёки фақат биз заифлар билан оворамисиз? Қўшимча саволлар учун олдиндан узр. Нимаики шаърий ниятларингиз бўлса ҳаммасини Аллоҳ ижобат этсин. Омин! Халқимизнинг бахтига омон бўлинг! Ўзингиздан худди сиз каби яхши шогирд қолдиринг, токи у сиз каби биз ёшларга ҳидоят етакчиси бўлсин!\n– Гўдакларни илмли кишиларга кўрсатиб дуо олиш жоиз. Қиз чақалоққа ким азон айтса ҳам бўлаверади. Ҳозирча жавоб беришга ёрдамчилик қилаётганлар йўқ. Қолган саволларингизга жавоб бериш бу саҳифанинг иши эмас.\nКорес йигитига турмушга чиқиб ажрашган


17:26 / 27.10.2014 | Улугбек Бердимуродов | 2099\nБиз хизмат сафаридамиз, икки-уч киши бирга жамоат бўлиб намоз ўқиймиз алҳамдулиллаҳ. Биродарларим янги намозхон. Менинг бироз тажвиддан хабарим борлиги учун, имом бўлиб ўқиб бераман. Лекин кўпроқ бомдод намозида вадий сабабли таҳоратим синади. Бир неча бора уларга намозни қайта ўқишлигини айтдим. Икки учтасини айтмадим. Мен нима қилишим керак, билмай қолдим. Ўзим таҳоратни янгилаб ўқийман, улар ҳам ўқисинми? Вадий ёки мазий миқдори жуда кам бўлса ҳам, теккан жой ювилиб таҳорат янгиланадими?\n«Мазий» – эркак кишининг жинсий аъзосидан жинсий алоқани ўйлаган ёки хотинини қучоқлаган пайтда чиқадиган оқ суюқлик. «Вадий» – бавл қилгандан кейин баъзида ажраладиган қуюқ оқ суюқлик. Мазий ёки вадий чиққанидан ғусл қилиш йўқ. Вадий ёки мазий миқдори жуда кам бўлса ҳам, теккан жой ювилиб таҳорат янгиланади. Имомнинг таҳорати намоз вақтида кетса, намозни тўхтатади ва муқтадийларга хабар беради.\nНамозни қайтадан ўқийми


Илмсизлик ва жаҳолат – жамиятимизнинг энг катта душмани — Ibrat.uz\n05/16/2020 admin Бош саҳифа 0\nИлмсизлик ва жаҳолат – жамиятимизнинг энг катта душмани, айни пайтда жамият учун – катта офатдир. Ислом дини илм-марифатга тарғиб этиб, оламни нурга тўлдиришидан олдинги даврни бежизга жоҳилият даври деб аталмаган. Йиллаб давом этадиган урушлар, қон тўкишлар, бой-бадавлат кишилар томонидан фақиру муҳтожларнинг мудом эзилиши, судхўрлик, зинокорлик, ҳаромхўрликнинг авжига чиқиши, будпарастлик, оташпарастликнинг муқаддаслаштирилиши айни жоҳилият даврининг энг кўзга кўринган жиҳатлари эди. Пайғамбаримиз саллаллоҳу алайҳи васаллам ана шундай ҳаёт кечираётган кишиларни илму маърифат билан бир ота-онадан туғилган биродарлардек аҳил ва иноқ кишиларга айланишларига сабаб бўлдилар. Натижада, илм-фан ва маданиятда бутун дунёга ўрнак ва устоз бўладиган авлодлар етишиб чиқди. Хусусан, Мовароуннаҳрдан етишиб чиққан илм-фаннинг барча соҳасида пешқадам бўлган улуғ алломалар ҳозирги замон авлодлари бўлмиш – бизларнинг фахру ифтихоримиз саналадилар.\nЭргашев Жўрабек Балиқчи туман “Мулла Хидирали” жоме масжиди имом-хатиби


Видео: Тошкентда UzAuto Motors’ни мақтаган блогер танқидлар остида қолди\nТармоқларда блогер UzAuto Motors компаниясини мақтагани акс этган видео тарқалди. Видео телеграм каналларда эълон қилинди.\nВидеода блогер агар мамлакатимизда автозавод ёпилса бир неча минглаб шахслар ишсиз қолишини айтди. Бундан ташқари, ёш йигит компания фаолиятини танқид қилиш тўхатилса ўзбек автомобиллари дунёни забт этишини айтди.\nУшбу видео тарқалгач тармоқларда блогер кескин танқил қилинди. Фойдалнувчилар ушбу видео компания томонидан суратга олинганини ва ўзларига нисбатан негативни камайтириш мақсадида қилинган деб ҳисобламоқда. Эслатиб ўтамиз, аввалроқ антимонопол қўмита компанияни судга берган эди. Қўмита UzAuto Motors автомобиллари нархини туширишга эришмоқчи эди.\nхх 30 декабр 2020 22:54\nБуни хам томи кетган ёки сотилган пахтачи. Ким заводни ёпайлик деяпти ахмок ривожланнтир арзонлаштир деяпти бу блогер эмас ногораси зар кимни ногорасига уйнайди ёшда кучага камрок чик бу гапинга дабдаланг чикаришади\nДангал 30 декабр 2020 22:46\nЕ брюсли деб чотига берилсин\nАнвар 30 декабр 2020 14:24\nБуниям фамилияси Кодировмасми\nАхмадали 30 декабр 2020 10:31\nЯхшиям хеч ким йук жойда маддохлик килибди.5 10 та одамни ичида гапирганда бу болани ахволига хавас килиб бумай коларди.Халиям эхтиет булсин яна бирортаси кучада таниб колмасин бу маддохни\nПатриот 30 декабр 2020 10:00\nШу гапизга Тухтаниёз Отани колбасасини ебсан.\nAziz 30 декабр 2020 03:36\nKallasi bilan yiqilgan-ku bu bola. O‘zbek brend emas O‘zbek dillers desa to‘g‘ri bo‘ladi\nМигрант чол 29 декабр 2020 21:00\nЕшига ярашмапти пахтачи касби\nКимсан 29 декабр 2020 19:32\nСотилгани аник неча пул\nСАВОЛЛАР 29 декабр 2020 19:02\nМикрофонни олинглар бу бефаросатдан сенга ухшаган калта фахм купайиб кетди.\nЎзбекистон янгиликлари » Жамият » Видео: Тошкентда UzAuto Motors’ни мақтаган блогер танқидлар остида қолди


Бир кечалик келинчак… (23-қисм. Иккинчи фасл) - Zamin.uz\n06:06 / 06.11.2018\nБир кечалик келинчак… (23-қисм. Иккинчи фасл)\n— Нега ухламаяпсан? — Билол кутилмаганда уйғониб кетди-ю, Насибанинг ўтирганини кўриб ўрнидан қўзғалди. — Нима бўлди? Бирор еринг оғрияптими?\n— Шўр бодринг егим келувди, едим, — деди Насиба кулимсираб. — Қўймаяпти болангиз. Жудаям қайсар чиқиб қолди.\n— Онасига ўхшаган-да, — ҳазиллашди Билол. — Онасиям қайсар-ку! Қайсарнинг боласи қайсар бўлади-да!\n— Ажаб бўпти, — Билолнинг юзига секин шапатилаб қўйди Насиба. — Сиз оппоқсиз, қўйдай ювошсиз. Тўғрими?\n— Худди шундай. Мендан ювош эрни топиб бўпсан!\n— Биласизми, мен сизга бир гапни айтмоқчийдим. Аслида эрталаб айтаман девдим, аммо ўзингиз уйғониб қолдингиз. Айтайми?\n— Қанақа гап? Айтавер!\n— Фурқат нима деганини биласизми менга?\n— Фурқат? Қачон кўришдинг у билан? Нега?\n— Кўришиб ўлибманми ўша билан? Қўнғироқ қилди мараз. Энди телефон рақамимниям ўзгартирадиганга ўхшайман.\n— Хўш, нима деди? Пул талаб қилдими? Ё менинг устимдан арз қилдими?\n— Ҳа, олдин устингиздан арз қилди. “Пулимни қуртдай қип санаб олди”, деди. Кейин эса… Мени қўрқитишга тушди. Шарт қўйди. Шу шартимни бажарсанг, тинч қўяман, бўлмаса, қаматвораман деди.\n— Қанақа шарт? Айтавер! Гапни чўзмасанг-чи!\n— Унинг Нозим деган ўртоғи боракан. Ўша билан ётиб беришим керак экан. Мени тўшакда “ас” деб мақтаганмиш. Иккаласи баҳс бойлаганмиш.\nБилол бу гапларни эшитиб қандай ўрнидан сакраб туриб кетганини ўзи ҳам пайқамай қолди.\n— Сен… Индамай эшитиб туравердингми? Сўкиб, қарғаб ташламадингми?\n— Нега қараб турай? Ўша маразни деб энг яхши кўрган телефоним пачоқ бўлди. Деворга ургандим… Лекин мен аёлман. Барибир унга бас кела олмасдим. Яхшиямки сиз чиқиб қолдингиз ўша қамоқ лаънатисидан. Бўлмаса, билмадим, у мени қай кўйга соларди… Билмадим…\nНасиба иложи борича ўзини тутишга, йиғламасликка уринганди.\n— Қўй, кўз ёшларингга арзимайди у хунаса, — дея Насибани қучиб юпата бошлади Билол. — Мен унга тўшакда “ас”ликни кўрсатиб қўяман. Ҳойнаҳой мени қамалди, энди ҳаётда чиқмайди деб ўйлагандир. Йиғлама, ундайларни йиғлаб эмас, кулиб енгиш керак. Ана, энди тушунгандирсан нега бизнесни менинг номимга ўтказ деганимни. Ҳалитдан бошлабди-ку ит эмган!\n— Ҳа, бошлади… Мен… Бир қарорга келдим… Эртага иккимиз нотариусга борамиз. Ҳаммасини номингизга ўтказамиз. Менга ким қўйибди қорнимни қаппайтириб бизнес қилишни?!. Ҳаммасини ўзингиз қиласиз. Бизни боқасиз. Лекин ҳаддингиздан ошмайсиз.\n— Тушундим, — дея Насибанинг сочларини силаб қўйди Билол. — Ҳаддимдан ошсам, аллақачон ошардим. Ҳали кўрасан, бутун шаҳардаги манаман дегани бизнинг оёқларимизни ўпади. Мен бунга эришаман! Фурқатниям, бошқасиниям ўзимга қўйиб бер!..\nНасиба энди ростакамига ташвишлар, ғам, камситилишлар-у шубҳа-гумонлар барҳам топганига кун сайин ишона борарди. Билол бизнесни номига ўтказгач, астойдил ишга киришганди. Барча дўкон-у цехлар, клубни баравар назорат қилар, қаттиққўллик билан иш юритарди. Фурқатнинг ҳам адабини берибди. Ноила қўнғироқ қилиб шипшитди. Билолнинг қўриқчи ва ёрдамчилари уни роса дўппослаб, оғиз-бурнини қонга бўяганмиш. Бу хунук манзарани тасаввур этди-ю, Насибанинг юраги ғаш тортди. Бироқ Фурқатнинг телефон орқали гапирган сўнгги гаплари, масхарали кулишлари кўз ўнгида гавдалангач, қўл силтади. Ачиниш-у, шафқат туйғусини нари ҳайдади…\nБугун эса якшанба эди. Билол ишдан эртароқ қайтишга, биргалашиб би-ир театрга тушишга ваъда берганди.\nНасиба умри бино бўлиб театрга тушмагани учунми, жуда қизиқ туюла бошлади. Театрга асосан башанг кийинган эркак, аёллар киришади деб эшитгани бор эди.\nШкафни титкилаб ўзига энг кўп ёққан кўйлагини кийди. Шу кўйлакда қорнининг қаппая бошлагани сезилмас экан. Қолаверса, кийган заҳоти янада очилганини кўзгуда кўриб кўнгли кўтарилди. Апил-тапил бўянгач, Ойшани тезлади. Паловни тезлатмаса, Билол оч қолишидан қўрқди…\nАфсуски, соат кечки етти яримга занг урса-да, Билолдан дарак йўқ эди.\nҚўнғироқ қилди. Хизмат доирасидан ташқарида бўлиб чиқаверди. Нафосат ая ҳам тундлашиб борарди. Ойша безовта эди. Она-боланинг қош-қабоғига қарашдан, айбдорона бош эгиб қўйишдан нарига ўта олмасди.\nСоат кечки тўққиз бўлди. Билолга на қўнғироқ қилиб тушиб бўларди, на ўзи кириб келарди.\n— Ошни сузинг, — деди Нафосат ая охири тоқати тоқ бўлиб. — Ишларингам бор бўлсин, қизим! Очдан ўлиш ҳам ҳеч гапмас бунақа кутишда. Келса, ана, Ойша сузиб бераверади. Ўтир, қизим!..\nТунни Насиба деярли кўз юммасдан ўтказди ҳисоб. Қўнғироқ қилаверди, ҳар гал омади келавермади.\nТонгга яқин соат бешларда ниҳоятда чарчабди чоғи, ётоққа киришни хоҳламай, йўлакдаги диванга чўкди-ю, мудрабди. Телефоннинг безовта жиринглашидан уйғониб кетди.\nБилол қўнғироқ қилаётган экан.\n— Инсофингиз борми? — салом-аликни ҳам унутиб киноя аралаш сўз қотди у. — Тун бўйи ухламаганимни билармидингиз? Театрингиз-ку, бошида қолсин! Ҳеч бўлмаса бир оғиз айтиб қўяди-да одам! Кечаси билан телефон қилавериб бўлганимча бўлдим, ахир!\n— Тушунаман, кечир, — деди Билол хотиржамлик билан. — Менам ўйнаб юрганим йўқ-ку! Энди уйга жўнайман деб тургандим, тол кўчадаги дўконга бир вагон “мол” кеп қопти. Тез вагонни бўшатиб бермасак бўлмаскан. Одам ёлладим, тепасида туриб туширтирдим. Гапиравераркансан-да сенам!\n— Вой, хавотир олдим-да менам! Бир оғиз айтиб қўйсангиз бўларди-ку!\n— Майли, кечир, жоним, — деди Билол гапни калта қилишга уриниб. — Бугун кечки пайт албатта кутгин! Ваъдамни бажармасам жуда уятли бўп кетади! Ҳечдан кўра кеч дейишади-ку! Хўш, кечирдингми Мажнунингни?\n— Агар яна бир марта мана шунақа менга айтмай йўқолиб қолсангиз, кўрасиз кўрадиганингизни! Сочингизни битталаб юлволаман!\n— Тавба қилди-им, маликам! Бошқа қайтарилмайди!..\nЎй суришга, бош қотиришга Насибанинг қурби етмасди. Уйқу зўрлик қила бошлаганди. Эрининг тинч эканига амин бўлгач, хавотирлар тумани тарқаб, енгил тортгандек бўлди ва ётоққа йўл олди…\nТелефон орқали гаплашганда уйқусирагани учунми, ўйлаб кўрмаган экан. Тушга яқин уйғонгач, миясига келган ўй шу бўлди. Ахир, илгари дўконларига вагонлаб юк келмасди-ку! Нимайкин ўзи? Нега вагонда келади?..\nХудди шу шубҳали ўйлар Насибани ҳушёр торттирди.\nШоша-пиша телефонини қўлига олди-да, Ноилага қўнғироқ қилди.\n— Ноила опа, тинчликми ҳаммаёқ? — сўради хотиржам тортишга уриниб. — Ҳеч ким безовта қилмаяптими?\n— Раҳмат, Насибахон, ҳамма тинч! — деди Ноила опа. — Ўзингиз қалайсиз? Дам олиш зериктириб қўймаяптими?..\nНасиба жавоб ўрнига мақсадга ўтишни лозим топди.\n— Кеча вагонда юк келганмиди дўконга? — сўради у. — “Мол” келиб тушдими демоқчийдим.\n— Йў-ўқ, — деди Ноила. — Ҳеч қанақа “мол” келгани йўқ. Ким айтди, Насибахон?\n— Билол дўкондамиди кеча?\n— Уям кечки пайт кетиб қолган. Ўзим ёпиб кетдим дўконни!\nНасибанинг юрагидаги шубҳалар юз чандон ортиб бошқа дўконларга қўнғироқ қилиб кўрди. Ҳеч ким вагонда юк келганини тасдиқламади. У яна ўртага қандайдир ёлғон аралашганини ҳис этиб шоша-пиша кийинди-ю, йўлга тушди. Бориб ўз кўзи билан кўрмаса, Билолнинг ростдан ҳам иш билан бандлигига амин бўлмаса тинчий олмасди…\n“Точка”ларнинг ҳаммасига бош суқиб чиқди. Билол йўқ эди. Қайта-қайта қўнғироқ қилди. Рақамга туша олмади.\nАзбаройи аламга тўлганидан нима қилишни билмай, шаҳардан ташқаридаги дала ҳовлига жўнашни ихтиёр қилди. Ўша ёқда бир бало борлигини кўнгли сезгандек бўлаверди. Аммо жўнашга улгурмади. Билолнинг ўзи дўконга кириб келди.\n— Нега ёлғон гапирдингиз? — кабинетга кирар-кирмас уни сўроққа тута кетди Насиба. — Гапиринг, қани ўша бир вагон юк?\n— Очиғини айтайми? — деди Билол Насибага негадир дардли боқиб. — Барибир ишонмайсан менга. Шунинг учун очиғини айтайми?\n— Айтинг! Нимани айтмоқчисиз? Нима деб ўзингизни оқламоқчисиз?\n— Кел, бизнесингни ўзингга расмийлаштирайлик! Виждоним қийналиб кетди рости! Ўзинг шуғуллан! Мен ёрдамчи бўлиб юравераман!\n— Нима учун кутилмаганда бундай қарорга келдингиз? Ёлғонларингиз сув юзига чиққанигами?\n— Ёлғон йўқ менда ҳеч қандай. Ҳозир бориб ўша омборни кўрсатаман. Мен… Вокзал ёнидаги омборни ижарага олувдим. Юклар ўша ерда. Кетдик, бориб кўрамиз!\n— Кўришим шарт эмасдир балки? Гапираверинг ҳақиқатни!\n— Йўқ, сен ҳозир мен билан бориб ўша омборни кўришинг керак. Ундан кейин эса бизнесингни қайта номингга расмийлаштирамиз!\n— Берилиб, қизиқиб ишлаётгандингиз-ку! Нима жин урди?\n— Жин ургани йўқ. Жонга тегди шунчаки… Мана, уч ой бўлди шу дўконлар номимга ўтганига. Уч ойдан бери ётсам ҳам, турсам ҳам қийналавераман… Йўқ, қайтариб олмасанг бўлмайди. Ишон, мен ёрдамлашаман. Ишдан қочиш йўқ. Фақат мени шу азоблардан халос қилсанг бўлди. Нима дейсан?\n— Нима дердим? Шунчалик виждонингиз қийналаётган бўлса, майли, ўтказинг номимга! Қилиб юрган ишим. Ишдан қочмайман. Болам бир гап бўлиб туғилар, ахир! Сиз борсиз-ку!..\n— Хайрият-эй, — даст ўрнидан туриб кетди Билол. — Ақлингга қойилман! Билардим… Билардим кўнишингни! Сен… Баҳоси йўқ аёлсан!.. Юр, тезроқ омборингни кўрайлик! Қанча юк келганини кўр, кейин ҳужжат ишларини тезлатмасак бўлмайди. Уёқда ўқишим ҳам хит қиляпти. Тезроқ тугай қолсайди…\nНасиба ҳануз ҳеч нарсага тушунмасди. Билол нима сабабдан бирданига тўнини тескари кийиб олиши уни ўйлантирарди.\nБарибир бир кунмас бир кун ҳақиқат юзага чиқиши аниқлигига бўлган ишонч уни йўлга отлантирди.\nҲужжат ишлари тугагач, Билолни бошқатдан кузатиб кўришни кўнглига тугди.\nБир кечалик келинчак… (20-қисм. Иккинчи фасл)\n4-11-2018, 18:52, Ҳаёт тарзи\nБир кечалик келинчак… (19-қисм. Биринчи фасл)\n4-11-2018, 06:30, Ҳаёт тарзи\nБир кечалик келинчак… (17-қисм. Биринчи фасл)\n3-11-2018, 12:26, Ҳаёт тарзи\nБир кечалик келинчак… (15-қисм. Биринчи фасл)\n2-11-2018, 02:02, Ҳаёт тарзи\nЯнгиликлар » Ҳаёт тарзи » Бир кечалик келинчак… (23-қисм. Иккинчи фасл)


Мулоҳаза Archives - Страница 12 из 14 - SanjarSaid\nТурсунали — Саракўллик бошпанасиз\n3 й. аввал\tМулоҳаза\nУни биринчи марта аптекага бўшаган баклашкаларни олиб кетиш учун кирганида кўргандим. — Ие, атталомалайкум, енги дода, тузумисиз, байямла минан… Дорихонада ишлайдиган акам Турсуналининг кўчадан келаётган овозини эшитган заҳотиёқ унга баклашкаларни бериб юборай, деб ташқарига йўналган ортидан эргашдим. Чамаси 30 ёшлардаги Турсуналининг гап-сўзлари, ўзини тутиши ёш боланикидек эди. Аввалига уни телба дейишга тилим бормади. Ҳеч нарсаси бўлмаса […]\nУйга келсам, укам тоғамнинг ўғлига (абитуриент) инглиз тилидан дарс ўтаётган экан. У куйиб-пишиб инглиз тилидаги “go” сўзи “гу” эмас, “гоу” тарзида ўқилиши кераклигини тушунтирарди. Ҳаттоки боғча боласи билиши мумкин бўлган оддийгина қоидани билмаётганидан ажабланиб, абитуриентдан мактабда, коллежда инглиз тили ўтилганми, деб сўрадим. Бешинчи синфдан бошлаб ўтилган, деб жавоб берди у. Беш йил мактабда, уч йил […]\nЭшитдингизми, Форс кўрфази давлатлари коалицияси ҳарбий самолётлари Яманни бомбардимон қилаётган экан. БМТ мамлакатда уруш бошлангандан бери 300 оддий фуқаронинг ҳалок бўлгани, 120 минг яманликнинг қочоққа айланганини эълон қилибди. Бундай пайтда воқеаларни кузатаётган, уларни ўзининг ақли билан таҳлил қилиб бораётган одам “менга нима” деб айта олмайди. Сабаби, узоқда бўлаётган нотинчликларнинг кўпчиликка, улар қатори бизга ҳам алоқадорлиги […]\nЭркаклар ва аёллар ҳақида афсона\nҚадим-қадимда Марсда фақатгина эркаклар истиқомат қилган экан. Улардан миллионлаб чақирим узоқликдаги Венерада эса аёллар яшарди. Ҳар икки сайёра тамаддуни тараққий этган, аҳолиси эса меҳнатсевар, ҳақгўй ва адолатли эди. Эркаклар кун бўйи меҳнат қилганидан сўнг ғорларига қайтиб, тунни шу ерда ўтказар, эрта тонгда яна ўз ишига киришарди. Гоҳида улардан бири ўзини ёмон ҳис этса, узоқ вақт […]\n“Менким, соҳибқирон — жаҳонгир Темур”ни ўқиб\nТуғилган кунимда ўзимга ўзим франциялик публицист, адабий танқидчи ва кўплаб тарихий романлар муаллифи сифатида шуҳрат қозонган ижодкор Марсель Брионнинг “Менким, соҳибқирон — жаҳонгир Темур” асарини совға қилдим. Илк маротаба 1942 йили чоп этилиб, сўнгра тўлдирилиб, қайта ишланган бу роман 1999 йигача 8 маротаба чоп этилгани ҳақида китоб аввалида ўқиб, муносиб совға эканига амин бўлдим. Буюк […]\nПиёзсиз қандай яшаш мумкин?\nБилишимча, бунинг йўли кўп. Энг аввало, пиёздан бутунлай воз кечиш керак. Ҳа, жиддий айтаяпман, пиёзсиз яшаш мумкин. Бошланишига бир оз қийин, ноқулайроқ бўлади. Ўрганиб қолган бўласан-да одам. Айниқса охирги пайтлар ҳаётингни пиёзсиз тасаввур қила олмай қолган бўлсанг. Мослашиш жараёни осонрон кечиши учун “Пиёзсиз яшашнинг ўн сири”, “Қандай қилиб пиёздан воз кечдим”, “Пиёзсиз ўтган кунларим” каби […]\nСаҳифа 12 дан 14 гача« Биринчи«...1011121314»\nArxivlar Oyni tanlash Iyun 2018 (1) May 2018 (3) Aprel 2018 (3) Mart 2018 (8) Fevral 2018 (3) Yanvar 2018 (1) Noyabr 2017 (3) Oktabr 2017 (1) Sentabr 2017 (3) Avgust 2017 (4) Iyul 2017 (1) Iyun 2017 (3) May 2017 (1) Aprel 2017 (3) Mart 2017 (8) Fevral 2017 (7) Yanvar 2017 (2) Dekabr 2016 (3) Noyabr 2016 (5) Oktabr 2016 (4) Sentabr 2016 (4) Avgust 2016 (8) Iyul 2016 (1) Iyun 2016 (6) May 2016 (3) Aprel 2016 (2) Mart 2016 (1) Fevral 2016 (1) Yanvar 2016 (1) Dekabr 2015 (3) Noyabr 2015 (8) Oktabr 2015 (4) Sentabr 2015 (2) Avgust 2015 (5) Iyul 2015 (2) Iyun 2015 (12) May 2015 (31) Aprel 2015 (32) Mart 2015 (14) Fevral 2015 (2) Dekabr 2014 (1) Sentabr 2014 (1) Avgust 2014 (1) Iyun 2014 (2) Aprel 2014 (5)


Тошкент шаҳрининг бош солиқчиси “йирик камомад”да гумонланиб ҳибсга олинди « Ўзбекистон Халқ Ҳаракати\nТошкент шаҳрининг бош солиқчиси “йирик камомад”да гумонланиб ҳибсга олинди\n13 June 2018 - 18:04\n“Озодлик” радиосининг хабар беришича, Тошкент шаҳар давлат солиқ бошқармасига уч йил раҳбарлик қилган Музаффар Пардаев ҳибсга олинган. Бу ҳақда “Озодлик” радиосининг Ўзбекистон Давлат солиқ қўмитасига яқин икки манбаси бир-биридан мустақил равишда хабар қилган.\nМузаффар Пардаев 2015 йил июнидан буён Тошкент шаҳар солиқ бошқармаси бошлиғи вазифасида ишлаб келаётган эди.\n“Озодлик” радиосининг Солиқ қўмитасига яқин биринчи манбасига кўра, Пардаев солиқ тизимида олиб борилаётган текширувлар доирасида 4 июнь куни ҳибсга олинган.\n– Шаҳар бюджетига тушумлар текширилган, йирик камомад чиққан. Ҳозир Пардаев солиқ тизимидаги бошқа ўнлаб амалдорлар билан бирга сўроқ қилинмоқда, – деди “Озодлик” радиосининг Ўзбекистон Солиқ қўмитасига яқин иккинчи манбаси.\nПардаевнинг ҳибсга олингани юзасидан “Озодлик” радиоси Тошкент шаҳар солиқ бошқармасидан ҳам Ўзбекистон давлат солиқ қўмитаси матбуот хизматидан ҳам изоҳ ололмади.\n“Тошкент бозорларидан тушумлар бюджетга эмас, амалдорларнинг чўнтагига тушган. “Чилонзор” буюм савдо комплексида 791 нафар шахс солиқ тўламасдан савдо қилиб келаётгани аниқланди. Тошкент шаҳридаги автомобилларни сақлаш жойларидаги тушумлар назорати йўқлиги туфайли маҳаллий бюджетга 18 миллиард сўмдан ортиқ солиқ туширилмаган. Шунча пул чўнтакка кетяпти”, – деган эди Мирзиёев.\n“Турмада ўтирганлар айтиб беряпти – битта солиқчи ишга жойлашиш учун 30-40 минг доллар бераркан, жаноб Йўлдошев (Абдусалом Йўлдошев) каттаконига обориб бераркан”, дея таъкидлаган президент Мирзиёев 5 июн кунги селектор мажлисда..\nЎзбекистон Солиқ қўмитасининг собиқ раиси Парпиевнинг яқин қариндошларидан 4 киши 27, 28 май кунлари ишдан олингани тўғрисида “Озодлик” радиоси хабар қилган эди.


12:30 / 16.05.2016\nЎзбек шоу-бизнес оламида яна бир юлдузли жуфтлик пайдо бўлиш арафасида кўринади. Ўзига хос йўналиши билан қанча кўнгилларни забт этган Шоҳруххон 5 июнь куни бўйдоқлар сафини тантанали равишда тарк этади.\nГарчи минглаб қизлар ўрнини эгаллашга тайёр бахтли келиннинг исми сир тутилаётган бўлса ҳам, аслида унинг кимлиги кундек равшан дейиш мумкин.\nСўнгги вақтларда Асал Шодиевани Шоҳруххон билан бирга учратиш оддий ҳолатга айланган. Улар қанчадан қанча клип, кинолар ва маросимларда ҳамкорлик ишларини олиб боришган. Бироқ алоҳида ижод пайтида ҳам уларни ёнма-ён кўриш мумкин эди.\nЯқинда премьераси бўлиб ўтган “Мажнун”, “Ваҳший” фильмларида Асал Шодиева бош ролни ижро этган бўлса, Шоҳруххон айни шу кинолар саундтрекини куйлади.\nҚолаверса, артистларнинг ижтимоий тармоқдаги саҳифаларида ҳам уларнинг бирга тушган суратлари юкланган.\nЯна ким билсин... Шоу-бизнес вакиллари кутилмаган янгиликларга бой. Келин ким эканидан қатъий назар, Шоҳруххонга хотиржам турмуш, бардавом бахт тилаб қоламиз.


Оксолин – medu.uz – Дорилар ҳақида маълумотлар ўзбек тилида\nHome Йўриқномалар Оксолин\nПрепаратнинг савдо номи: Оксолин\nДори шакли: маҳаллий қўллаш учун суртма 2,5 мг/г\nфаол модда: оксолин – 37,5 мг;\nёрдамчи моддалар: суюқ парафин, юмшоқ парафин, оқ.\nТаърифи: оқдан то сариқ ранглигача бўлган суртма, пушти тусли бўлишига йўл қўйилади.\nФармакотерапевтик гуруҳи: маҳаллий қўллаш учун вирусларга қарши восита\nАТХ коди: D06BB\n15 г дан тубаларда. Ҳар бир туба қўллаш бўйича йўриқномаси билан бирга қутига жойланади.


«Ҳазрати Довуд» зиёратгоҳи энди тартибга тушади - zarnews.uz\nСайтимизда ҳамда газетамизнинг 2019 йил 30 апрель, 54-55-қўшма сонида “Зиёратчилар нимадан норози?” номли мақола чоп этилганди. Унда Нуробод тумани Оқсой қишлоғида жойлашган «Ҳазрати Довуд» зиёратгоҳидаги тартибсизлик ва бошқа камчиликлар танқид қилинганди.\n“Вақф” хайрия жамоат фондининг вилоят филиали раҳбари Зайниддин Эшонқуловнинг айтишича, Оқсой қишлоғи тоғ ёнбағрида жойлашган мазкур зиёратгоҳдаги тартибсизликлар бартараф қилинган Зиёратчиларнинг ғорга кириб-чиқишлари учун темир панжара билан ажратилган алоҳида йўлаклар ташкил этилиб, қишнинг ёмғирли, қорли ва ёзнинг жазирамасидан сақланиш учун пана-соябонлар ўрнатилган. Fордаги ўриндиқлар таъмирланди. Зиёратгоҳга борадиган йўлда электромобиллар қатновини жорий этиш масаласини ўрганиб чиқиш Нуробод тумани ҳокимилигига топширилган.\nШунингдек, ҳудуддаги ошхона, маиший хизмат кўрсатиш шохобчалари ва бошқа кўнгилочар нуқталари тегишли ташкилотлар томонидан назоратга олиниб, ноқонуний фаолият кўрсатаётганларга таъсир чоралари кўрилмоқда.


Шаҳноза Мирзаева: Ишонч — туганмас қувват – O'zbekiston Milliy paralimpiya qo'mitasi\nШаҳноза Мирзаева: Ишонч — туганмас қувват\nNews Интервью Пара каноэ\n30 июнь – Ёшлар куни муносабати билан бўлиб ўтган учрашувда нутқ сўзлаган давлатимиз раҳбари Шавкат Мирзиёев Токио-2020 Олимпия ва Паралимпия ўйинларига йўлланма олган спортчиларни ҳам алоҳида эътироф этди ва уларга ишонишини билдирди.\nҚуйида параканое бўйича жаҳон чемпиони, Токио-2020 ёзги паралимпия ўйинлари литсензиати Шахноза Мирзаеванинг “Янги Ўзбекистон” газетаси мухбирига берган интервюсини эътиборингизга ҳавола қиламиз.\n“Бахтсиз ҳодисага учраб, шифтга термулиб ётган кезларим кимдир, “спорт ҳаётингни тубдан ўзгартириб юборади”, деган фикрни айтса, табиийки ишонмасдим. Бироқ шундай бўлди: параканое спорти ҳаётимга мазмун, қоронғу кунларимга ранг киритди.\nМактабда бошланғич синфда ўқиган кезларимдаёқ спортга меҳр қўйдим. Жисмоний тарбия фанини яхши кўрар, тенгдошларимга қараганда тез югурар эдим. Бироқ 10 ёшимда бахтсиз ҳодисага учраб, бир оёғимдан айрилдим. Икки йўл орасида тирик қолиш бахт экан. Яқинларим ҳам, ўзим ҳам тирик қолганимга шукр қилдик: тақдирга битилгани шу экан. Бахтсиз ҳодисадан сўнг руҳим чўкиб қолди. Бу чоҳдан ўзимни қутқариш учун мактабимиздаги баскетбол машғулотига мунтазам қатнадим.\n3 йиллик машқлардан сўнг пневматик милтиқдан ўқ отишга қизиқиб қолдим. Бироқ бу спорт тури ҳам ҳаётимдаги бўшлиқни тўлдира олмасди. Коллежда ўқиб юрган кезларим эса Артём Кармеев параканоэ билан шуғулланиб кўришимни тавсия қилди. Параканое, бугун фахр билан айта оламанки, мени кашф қилди: нафақат Ўзбекистон, балки жаҳон ареналарида Ўзбекистон билан менинг исмим ёнма-ён янграй бошлади.\n2016 йили Ўзбекистон терма жамоаси сафига қабул қилиндим. Ўша йили Самарқандда бўлиб ўтган Осиё чемпионатида иштирок этиб, кумуш медални қўлга киритдим. Илк ғалаба қатор-қатор медаллар шодасини қўлга киритишимга йўл очди: Чехияда бўлиб ўтган жаҳон чемпионатида 2-ўрин (2017 йил), Таиланддаги Осиё чемпионатида 1-ўрин (2017 йил), Венгриядаги жаҳон кубоги ғолиби (2018 йил) сифатида эътироф этилдим. 2019 йилнинг май ойида Польшада бўлган жаҳон кубогида шоҳсупанинг энг юқори поғонасидан жой олдим. Ўша йили Венгрияда ўтган жаҳон чемпионатида ҳам олтин медал, ҳам Токио паралимпия ўйинларига литсензияни қўлга киритдим.\nКаноэда эшкак эшиш дастлаб вақтимни мазмунли ўтказувчи машғулот бўлган бўлса, ҳозир ҳаётимни усиз тасаввур қила олмайман.\nЁшлар куни муносабати билан бўлиб ўтган учрашувда Президентимизнинг Токио Олимпиадасига йўлланмани қўлга киритган спортчиларга муносабатидан бошим кўкка етди. Нафақат биз, бизни тарбиялаган, камолга етказган ота-оналаримиз, устоз ва мураббийларимиз ҳам мамнун бўлди. Бу ишонч ғалаба қозониш учун енгилмас қувват манбаи эмасми?!\nТокио-2020 олдидан паралимпиячиларга АДАМС тизими ва терапевтик қўллаш бўйича тушунчалар берилди\nПара дзюдочиларимиз Токио-2020га тайёргарликни Билдирсойда давом эттирмоқда


Элёр Ғаниев 2005 йил Андижон воқеаларидан кейин ҳам қисқа муддат ташқи ишлар вазири лавозимида ишлаган эди.\nЎзбекистон президенти фармонига мувофиқ, 28 декабр куни Элёр Ғаниев Ўзбекистон Ташқи ишлар вазири этиб тайинланди.\nБу ҳақда Ўзбекистон Ташқи ишлар вазирлиги расмий сайти хабар қилди.\nЭлёр Ғаниев 2006 йилдан бери Ташқи иқтисодий алоқалар, инвестиция ва савдо вазири лавозимида ишлаб келаётган эди.\nАммо, у 2005-2006 йиллар оралиғида ҳам қисқа муддатга Ташқи ишлар вазири лавозимини эгаллаган ва у ишлаган давр 2005 йил Андижон воқеаларидан сўнг Ўзбекистон ҳукуматининг Ғарб давлатлари билан алоқалари ўта таранглашган даврга тўғри келган эди.\nТаҳлилчилар назарида расмий Тошкент учун мураккаб бўлган бу даврда масъулиятли лавозимга ўтказилган Ғаниев Тошкент ишончини оқламагани ва бир неча ножўя баёнотлар билан вазиятни янада кескинлаштиргани боис бу лавозимдан олинган эди.\nАммо, шунда ҳам Ғаниев эндиликда собиқ Ташқи ишлар вазири Владимир Норов каби вазир ўринбосари даражасига туширилмаган, яъни, Ташқи иқтисодий алоқалар, инвестиция ва савдо вазири лавозимига тайинланган эди.\nАсли сирдарёлик, касби инженер-геолог бўлган Элёр Ғаниев кўпроқ Россия ва Осиё давлатлари йўналиши бўйича тажрибага эга бўлган амалдор кўрилгани боис унинг яна Ташқи ишлар вазирлиги лавозимига қўйилгани, баъзи таҳлилчилар фикрича, Каримов ҳукуматининг ташқи сиёсати ҳам шу йўналишда ўзгаришидан далолатдир.\nЗеро, Афғонистонга юкларни етказиш учун мўлжалланган Шимолий таъминот тармоғига тобе бўлиб қолган Ғарб ҳукуматлари энди президент Каримов иродасига итоат қилишига расмий Тошкентнинг ишончи комил, деган фикрлар бу тахминга асос қилиб келтирилмоқда.\nШу кунгача Ташқи ишлар вазири бўлиб ишлаган ва Ғарб давлатлари билан сиёсатда яхшигина натижаларни расмий Тошкентга тортиқ қилган Владимир Норов вазирнинг биринчи ўринбосари этиб тайинланган.\nБу ҳақда ҳам бир жумлагина хабар тарқатган Ташқи ишлар вазирлиги расмий сайтида бунга ҳам бирор изоҳ йўқ.\nАммо айни пайтда Абдулазиз Комилов ҳам Ташқи ишлар вазирининг биринчи ўринбосари бўлиб ишламоқда.\nУ ҳам шу лавозимда қоладими ёҳуд вазирликда Владимир Норов учун яна битта биринчи ўринбосар лавозими очиладими - бу ҳақда ҳозирча бирор маълумот йўқ.\nШу тариқа, Ташқи ишлар вазирлиги отлиқ бинога солинган йирик амалдорлар учлигининг келгусидаги ҳамкорлиги қандоқ бўлиши ҳақидаги гаплар ҳозирча фақат тахмину фаразлар даражасидаги гаплардир.\nДарвоқе, Ташқи иқтисодий алоқалар, инвестиция ва савдо вазири лавозимига шу пайтгача Иқтисодиёт вазири ўринбосари бўлиб ишлаган ва норасмий маълумотларга кўра, ҳукумат тепасида бўлган кўплаб "бўҳрон"лардан омон чиқиб келаётган Галина Каримовна Саидова эгаллаган.\nБу аёл муқаддам Вазирлар Маҳкамасининг Ахборот-таҳлил бошқармаси раҳбари ва муҳими, Кадрлар тайёрлаш бўйича Республика миллий комиссияси аъзоси бўлиб ишлагани айтилади.\nШу ўринда 2011 йилда хорижий сармояни ошириш иддоаси билан чиқаётган расмий Тошкентнинг Ташқи иқтисодий алоқалар, инвестиция ва савдо вазири лавозимига бу аёлни тайинлашини баъзи таҳлилчилар эътиборли жиҳат ўлароқ баҳолаётганини ҳам эслатиш жоиз.


Янгиланган ФИФА: бундан бирор натижа чиқадими? » Скачать музыку бесплатно новинки музыки 2016-2017\nЯнгиланган ФИФА: бундан бирор натижа чиқадими?\nКомментариев: 0 Просмотров: 204 Дата: 3-03-2016, 17:28 Европа Футбол уюшмалари иттифоқи (УЕФА)нинг янги бош котиби жума куни сайланади. Маълумки, ўтган жума куни УЕФА бош котиби Жанни Инфантино Халқаро футбол федерацияси (ФИФА) президенти этиб сайланган эди. Шу муносабат билан у УЕФАдаги лавозимидан воз кечиши керак. Айни дамда Европа Футбол уюшмалари иттифоқи бош котиблигига Теодор Теодоридис асосий даъвогар экани айтилмоқда. У шу кунга қадар УЕФА бош котибининг ўринбосари лавозимида ишлаб келарди. УЕФА Ижроия қўмитасининг аъзоси Франтишек Лауринецнинг сўзларига қараганда, жума куни Ижроия қўмитанинг мажлиси бўлиб ўтади, унда вақтинча бош котиб лавозимини бажариб турувчи сайланади. Май ойида бўлиб ўтадиган конгрессда бу борада узил-кесил қарор қабул қилинади. УЕФА Бош котиби Жанни Инфантино жума куни Халқаро футбол федерациясининг ҳисоб бўйича тўққизинчи президенти этиб сайланди. Эндиликда 45 ёшли амалдор ташкилотни инқироздан олиб чиқиши керак бўлади. Конгресс ишида ФИФАга аъзо 209 давлат вакиллари иштирок этди. Бироқ Индонезия ва Кувайт овоз беришдан маҳрум қилинган эди. Шу сабабли 207 та мамлакат вакили овоз беришда иштирок этди. Президент сайлови икки босқичда бўлиб ўтди. Биринчи раунда номзодлардан ҳеч бири етарлича овоз олмади. Сайлов аввалида номзодларнинг хаммасига ўз дастурларини билдириш учун 15 дақиқадан вақт берилди. Энг оташин нутқ жанубий африкалик Токио Сексвале томонидан идрок этилди. Тўғри у сўзининг якунида номзодини қайтариб олишини маълум қилди. Натижада тўрт номзод қолди. Бироқ улардан ҳеч бири етарлича овоз олмади. Биринчи раундда Инфантино 88 та овоз олди. Унинг асосий рақиби шайх Салмон бин Иброҳим аль-Халифага эса 85 та овоз насиб қилди. Шаҳзода Али бин Ал-Хусайн 27 та, Жером Шампань эса 7 та овоз олди. Иккинчи раундда эса Инфантино 115 делегат томонидан қўллаб-қувватланди. Бу унинг ғалаба қозониши учун етарли бўлди. Сайловлар тугаши билан нутқ сўзлаган Инфантино ҳис-ҳаяжонини яшириб ўтирмади ва ФИФА ҳурматга сазовор ташкилот эканини, унинг обрўсини қайта тиклаш йўлида бор кучини сарфлашини таъкидлади. Шу тариқа Инфантино ўз устози Йозеф Блаттер лавозинини эгаллади. “Инфантино тажриба, билим, стратегик ва дипломатик кўникмаларга эга. У менинг ишимни давом эттира олади ва ФИФАдаги вазиятни барқарорлаштира олади”, деди Блаттер. Таҳлилчиларнинг фикрича, Инфантинони нафақат Европа балки бутун дунё қўллаб-қувватлайди. ФИФА Конгрессида ташкилотни ислоҳ қилишга қаратилган бир қатор қарорлар қабул қилинди. Бу ҳужжатлар махсус қўмита томонидан тайёрланди. Маълумки, ислоҳотлар ўтган йилнинг декабрида Ижроия қўмита томонидан бир овоздан маъқулланган эди. Бироқ навбатдан ташқари Конгрессда унга қаршилар ҳам топилди. Масалан, Фаластин футбол федерацияси ислоҳотларни танқид қилар экан, бу ислоҳотлар ФИФАни тижорат компаниясига айлантириб қўйишини таъкидлади. Бунинг натижаси ўлароқ ФИФА Низомига киритиладиган ўзгартишларни 179 нафар вакил қўллаб-қувватлаган бўлса, 22 киши қарши чиқди. Ислоҳотлардан бирига кўра, бир шахс тўрт йилик муддат билан кетма-кет уч марта ФИФА президенти этиб сайланиши мумкин. Худди шу каби чекловлар ФИФА Кенгаши, аудит бўйича ижроя қўмитаси, суд органларига ҳам тааллуқлидир. Янги тузилмага кўра, ташкилот Ижроия қўмитаси ўрнига президент раҳбарлигида Кенгаш ташкил этилди. Бу кенгаш футболни ривожлантиришга қаратилган стратегик масалалар билан шуғулланади. Кенгаш таркибига 36 киши киритилган. Шундан 9 нафари УЕФА, 7 нафардан Осиё ва Африка футбол конфедерациялари, 5 нафардан эса Шимолий ва Марказий Америка, 5 нафари эса Жанубий Америка, 3 нафари эса Океания футбол конфедерациялари вакилларидир. Ҳар бир конфедерациядан камида бир аёл Кенгашга аъзо бўлиши керак. Ташкилот қўмиталари сони аввал 26 та бўлса, эндиликда уларнинг сони 9 тага камайтирилди. Бундан кейин ҳар йили президент, бош котиб, Кенгаш аъзолари, қўмита раислари ва суд идоралари аъзоларининг маошлари эълон қилиниб борилади. Ташкилотнинг молиявий аҳволи ҳақида гапирадиган бўлсак, ФИФА Бош котиби вазифасини бажарувчи Маркус Каттнернинг сўзларига қараганда, ташкилот бу борада мураккаб вазиятда турибди. У ташкилот босим остида эканлигини қайд қилар экан, бюджетда камомад кузатилишидан огоҳлантирди. 2015-2018 йиллар учун 550 миллион доллар етишмаслигини эслатиб ўтди. Бироқ ФИФА янги президенти Жанни Инфантино ўзи бошчилигида ташкилот банкортга учрамаслигини ваъда қилди. “Молиявий вазиятни тўғри ўзанга солиш масаласида менда тажриба бор. Биз ҳаражатларни қисқартиришимиз мумкин. Бу муаммо эмас. Ҳомийлар ФИФАга ишонишлари керак. Мен фойда кўришимизга ишонаман”, деди Инфантино бўлиб ўтган матбуот анжуманида. У ўз сўзида ФИФА президентлигига сиёсат билан шуғулланиш учун эмас, балки футбол ривожи йўлида ишлаш учун келганини таъкидлади. Халқаро Олимпиада Қўмитаси Президенти Томас Бах ФИФА Президенти Жанни Инфантинони янги лавозим билан табриклади ва ташкилот ислоҳоти йўлида муваффақиятлар тилади. Шарофидин Тўлаганов - деб хабар бермоқда Stadion.uz нашри.


Арзон стероид COVID-19дан ўлимга қарши энг яхши дорилардан бири ҳисобланмоқда\n22 октябр 2020, Тошкент вақти: 06:55\nДексаметазон деб аталадиган арзон стероид COVID-19га чалиниб, аҳволи оғирлашганларнинг учдан бир қисми ҳаётини сақлаб қолгани аниқланди.\nОксфорд университетининг бир гуруҳ тадқиқотчилари 16 июнда эълон қилган ҳисоботда “бу коронавирусга қарши курашда катта олға силжиш” бўлганини билдирмоқда.\nҲисоботда таъкидланишича, Оксфорд тадқиқотчилари коронавирусга чалиниб, аҳволи ўта оғир бўлган икки минг беморга Дексаметазонни таклиф қилган. Дексаметазон ўпкани сунъий нафас олдириш аппарати орқалигина нафас оладиган оғир беморлардан 35 фоизини ҳаётга қайтарган.\nТадқиқотчиларнинг билдиришларича, мазкур стероид COVID-19 авж олган қашшоқ мамлакатлардаги беморларни даволашда жуда қўл келиши мумкин.\nТадқиқот Британия соғлиқни сақлаш давлат органлари ва Билл ва Мелинда Гейтс фонди томонидан молиялаштирилган.


АЛДАГАНИ БОЛА ЯХШИМИ? – .:: Xadicha.uz\nАЛДАГАНИ БОЛА ЯХШИМИ?\nДинимизда ёлғон гапиришдан қайтарилган. Агар бирон кимса алдашда давом этаверса, илоҳий даргоҳда “каззоб” деб ёзиб қўйилиши таъкидланган.\nШундай кишилар бор, улар ёши катталар билан муомала қилганда рост гапирадилар, лекин ўзлари билиб-билмай болаларни алдайдилар. Чунки болаларни алдашга жуда енгил қарайдилар. Аслида катталарга ёлғон гапириш қандай гуноҳ бўлса, болаларни алдаганда ҳам худди шундай гуноҳ ёзилади.\nАбдуллоҳ ибн Омирдан ривоят қилинади: бир куни онам мени чақирдилар. Расулуллоҳ соллаллоҳу алайҳи ва саллам уйимизда ўтиргандилар. Онам:\n– Бери кел, сенга манавини бераман! – дедилар. Шунда Расулуллоҳ сўрадилар:\n– Унга бермоқчи эмасдинг-а?\n– Мен унга хурмо бераман.\n– Агар (хурмо) бермаганингда, сенга бир марта алдаганлик (гуноҳи) ёзиларди (Имом Абу Довуд ривоят қилган).\nКимда-ким болага бирон нарса беришни ваъда қилиб, кейин сўзининг устидан чиқмаса, ёлғончи бўлади, гуноҳларни ёзиб турувчи фаришта унинг номаи аъмолига бир марта алдаганлик гуноҳини битиб қўяди. Зеро, ёш болага берилган ваъда катта одамга берилган ваъда билан баравар. “Ёш бола-ку, билиб ўтирибдими”, “Эсидан чиқиб кетади”, деб ўйлаш нотўғри.\nИшга ёки бирон жойга кетаётиб фарзандига ваъда берган ота-она уйга қайтаётганида берган ваъдаси устидан чиқсин. Зеро, “Сенга зўр нарса опкеламан”, дея уйдан чиқиб кетган ота ёки она жигарбанди олдига қуруқ қўл билан қайтиб келиши унинг ёлғончилигига кифоя қилади. Агар бирон нарса олиб беролмайдиган бўлса, ваъда ҳам бермасин. Сўз бердими, гапида турсин.\nПайғамбар алайҳиссалом шундай деганлар: “Кимда-ким бир болага: “Кел, (манавини) ол”, деса-ю, кейин унга (ҳеч нарса) бермаса, ана ўша ёлғончиликдир” (Имом Аҳмад ривоят қилган).\nБолаларни алдаш оқибатида улар секин-аста ёлғончиликка ўрганиб боради. Қолаверса, ота-она фарзандини алдайверса, боланинг уларга бўлган ишончи сўнади. Бориб-бориб ота-она ўз боласи олдида субутсиз одамга айланади. Шундан кейин ота-онанинг фарзандига сўзиям ўтмайди. Бунга ўзлари сабабчи. Суяксиз тилдан чиққан ёлғон сўзлар, қуруқ ваъдалар оқибатида мурғак қалб соҳибларининг ота-оналарига ишончи қолмайди.\nОта-она фарзандига: “Тўғри юр”, “Ёлғон гапирма”, “Бировнинг ҳақидан қўрқ”, деб насиҳат қилиб туриб, ўзи алдаса, фарзанди кўз ўнгида ёлғон гапирса, оғиздан чиқаётган насиҳат ҳавога кетади, қилинган ваъзнинг фойдаси бўлмайди. Чунки бола қулоғи билан эшитган гапга эмас, кўзи билан кўрганига кўпроқ ишонади.\nБир кишини кўчада биров чақирибди. Ўғил уйга кириб, отасини кимдир чақираётганини айтибди. Ота ўғлига тайинлабди:\n– Адам уйда йўла, дигин.\nҚалбига гард юқмаган фарзанд чиқиб айтибди:\n– Адам айтяптила, уйда ҳич ким йўғакан!…\nБаъзи ота-оналар фарзандлари одобсизлигидан хуноб бўладилар, тўғри йўлга сололмаётганларидан шикоят қиладилар. Аслида илгари фарзанд тарбиясига панжа ортидан қарашгани, алдашни, сўкишни, бировнинг ҳақидан ҳазар қилмасликни уларга ўзлари сингдириб боришгани эсларидан чиқиб қолади. Вақт ўтганидан кейин афсусланишдан наф йўқ. Қийшиқ ўсган дарахтни тўғрилаб бўлмайди. Унинг ўсишига навдалигидаёқ эътибор бериш керак. Агар боғбон (ота-она) ниҳолни яхши парвариш қилса, дарахт тўғри ўсади.\nslayd М. Саиджалолова\t2019-12-06


“Миллий мажлис” « Ўзбекистон Халқ Ҳаракати\n12 September 2016 - 4:04\nИюн ойи бошларида «Эрк» ва «Бирлик» аъзоси Ирригация институтида ўқитувчилик қилаётган Саловат Умрзоқов менинг ёнимга келди. Бир ғоя билан келдим, деди. «Бирлик» тарқаб кетаяпти, буни тўхтатиш учун бир янги ташкилот туздик, оти Миллий Кенгаш ёки Миллий Мажлис бўлади, Қрим татарларникига ўхшаб. Моддий тарафдан қўллайдиган одам топдик. Бобир Шокиров деган киши.\nАмерикада яшаб келган келган экан, собиқ диссидент. Бой экан, бизнесмен ўртоқлари ҳам кўп экан. «Миллий Кенгаш» ёки «Мажлис» Республика Олий Кенгашига қонунлар лойиҳасини тайёрлаб берадиган алтернатив ташкилот бўлади. Тарқаб кетаётганларни уюштиришда қўл келади.\nСаловатнинг фикри яхши эканлигини айтдим. Аммо уюшиш керак бўлса, мана Демократик Форум атрофида уюшаверинглар, нимага керак ҳар қадамда бир ташкилот тузиб, дедим. Саловат, ўжар йигит, ўз «ғоя»сига қаттиқ ишонарди. Сизнинг ёнингизга бошқа одамлар билан келсам майлими, деди. Мен «майли,» дедим.\nИюн ойининг ўрталарида Саловат орқасидан «Бирлик» фаоллари Ҳазратқул Худойберди ва Олим Каримовларни эргаштириб менинг кабинетимга кирди. Қўлларида Саловат айтган «Миллий Мажлис»нинг Низомими ёки Дастурими бор эди. Шуни ўқиб берсангиз, агар маъқул бўлса бу ташкилотнинг таъсисчиси сифатида «Эрк» партияси ҳам имзо чекса, дейишди.\nМен «Эрк» партияси янги ташкилотга аъзо бўлмайди, чунки, Демократик Форум бутун ташкилотларни бирлаштирди, бу бизга етади, дедим.\n– Бўлмаса, шуни ўқиб, иложи бўлса, янглиш кўрган жойингизга қалам теккизиб берсангиз, – деди Олим ака.\nМен қўлёзмани олиб қолдим. Эртаси куни «баъзи жойларига қалам теккизиб» қайтариб бердим ва агар жиддий таҳрир керак бўлса, бизнинг котибимиз Отаназар Ориф ёрдам беради, дедим. Бу кундалик, зерикарли учрашув 1992 йил сўнгида мухолифатга қарши бошланган шафқатсиз репрессияга баҳона бўлган «жиноий тўда учрашуви» сифатида терговчи дафтарига қайд этилажак эди.


Ўқитувчининг ҳурматини оширадиган 5 фазилат ёхуд энг яхши бўлиш сири | Nigoh.uz\nHome Gurung Ўқитувчининг ҳурматини оширадиган 5 фазилат ёхуд энг яхши бўлиш сири\nРеспублика Таълим маркази яхши ўқитувчини оддий ўқитувчидан ажратиб турадиган 5 фазилат ҳақида постни эълон қили. Қуйида уни айнан келтирамиз\n1. Яхши ўқитувчи ўқувчиларини ҳурмат қилади ва уларнинг туйғуларини пастга урмайди.\nУларни нафақат «таълим олувчи» ва «тарбияланувчи», балки инсон сифатида қабул қилади, болаларнинг ҳис-туйғуларга бўлган ҳуқуқини тан олади. Мактаб ўқитувчиси тайёргарлик даражасидан қатъи назар, барча ўқувчилар билан диққат билан ишлайди: у сабр билан тушунтиради ва агар ҳамма ҳам дарҳол англай олмаса, ғазабланмайди.\n2. Яхши ўқитувчи ҳам болаларга, ҳам ўзига талабчан\nАйнан шу уйғунлик муҳим аҳамиятга эга – сабаби болалар ўқитувчи шунчаки топшириқларни бажариш ёки қоидаларга риоя қилишни талаб қилмаётганини, балки ўзи ҳам уларга риоя қилиб, ваъдаларни бажараётганини кўришади. Шу тариқа у ривожланади, ўз фанига қизиқади – у илмий воқеалар, кашфиётлардан хабардор, ўқитишнинг турли усулларини билади ва улардан фойдаланади. Ўқитувчининг ўзини ўзи қадрлаши ҳам кўп жиҳатдан шунга боғлиқ.\n3. Яхши ўқитувчи синфда соғлом ҳиссий муҳитни сақлайди: ундан қўрқишмайди, унга саволлар беришади, унга ишонишади\nАлбатта, ўқитувчи ва болалар ўртасида бир оз масофа бўлиши керак, аммо ишончли муносабатларни ўрнатиш ва сақлаб қолиш муҳимдир. Болалар дарс давомида ёки ундан кейин ўқитувчидан ниманидир аниқлаб олишлари, муаммолари ҳақида гаплашишлари, маслаҳат сўрашлари, фикрлари, ғоялари билан ўртоқлашишлари мумкинлигини билишлари керак. Ана шундагина улар унга қулоқ солишади. Бола учун унинг фикри ёки ҳиссиётларига нисбатан катталарнинг бефарқ бўлмаслиги жуда муҳимдир.\n4. Яхши ўқитувчига мактабда ишлаш қизиқ ва чарчоқни қандай енгишни билади\nКасбнинг муаммоларидан бири бу ҳиссий чарчашдир. Ўқитувчининг иши алоқа ўрнатиш, катта масъулият ва босимни талаб қилади. Чарчоқ кўпайиб бориб, меҳнатга бўлган иштиёқнинг сезиларли пасайиши кузатилади. Бу ўқитиш сифатига таъсир қилиши мумкин. Иш унуми пасайишини сезиш ва кучни тиклаш муҳимдир.\n5. Яхши ўқитувчини боланинг бутун ҳаёти қизиқтиради\nЎқитувчи нафақат болаларнинг мактабдаги ютуқлари ва муваффақиятсизликларидан хабардор, балки уларнинг мактабдан ташқаридаги ютуқлари ва қийинчиликлари, шахсий қизиқишлари ва севимли машғулотлари ҳақида ҳам билади. Бу боланинг шахсияти ҳақида тўлиқроқ тасаввурга эга бўлишга ва ўзаро алоқанинг энг яхши усулини топишга ёрдам беради.\nДавлат стипендияларига талабгорлар учун тест синовлари ўтказилмоқда


Мактаб биноси 53 йил деганда таъмирланди,...\nФото: Адолат матбуот хизмати\nҚайта таъмирдан чиқарилиб, фойдаланиш учун топширилган мактабларнинг янги ўқув йилига ҳолати қандай? Шу мақсадда Олий Мажлис Қонунчилик палатаси депутати Улуғбек Саматов ҳамда партиянинг Тошкент шаҳар Кенгаши вакиллари Шайхонтоҳур туманидаги 192-умумтаълим мактабида ўрганишда бўлди. Мазкур таълим маскани 1966 йилда қурилган бўлиб, сўнгги йилларда таъмирталаб аҳволда эди. Жорий йилда ушбу ўқув муассасаси давлат томонидан қайта таъмирдан чиқарилиб, янги ўқув йилига фойдаланиш учун топширилди. Бироқ, шу ўринда савол туғилади. Мактаб биносида таъмирлаш ишлари тўлиқ бажарилдими? Реконструкциядан сўнг мактабдаги шароитлар белгиланган талабларга жавоб бера оладими? Ўқувчилар учун синфхоналарда қандай қулайликлар яратилди?\nЎрганишлар жараёнида тегишли мутасаддилар томонидан бинодаги капитал таъмирлаш охирига етказилмаганлигига гувоҳ бўлдик, - дейди депутат Улуғбек Саматов. – Хусусан, мактабнинг Ахборот ресурс маркази, спорт зали, кийиниш хоналаридаги таъмирлаш ишлари талаб даражасида эмас. Бу эса, ўқитувчи ва ўқувчиларга таълим жараёнида ноқулайликларни келтириб чиқариши шубҳасиз.\nБундан ташқари, кимё ва физика лабаториялари техник жиҳозлар билан таъминланмаганлиги кузатилди. Мавжуд ускуналар ҳам, шунча йил ичида яроқсиз ҳолатга келиб қолганлиги аниқланди. Энди бир ўйлаб кўринг, анашундай эскирган техника билан кимё, физика ва биология фанларида қандай лаборатория машғулотларини ўтказиш мумкин.\n«Тегма тўкиламан» ҳолидаги асбоблар билан дарснинг сифатли ташкиллаштирилишига ким кафолат беради? Ярим-чала ҳолатдаги лаборатория хонасида ўқувчилар қандай қилиб кашфиётлар яратиши мумкин. Албатта, бу ачинарли ҳол. Бироқ, айни дамда бизнинг фарзандларимиз мана шу хоналарда билим олишмоқда. Шунингдек, 960 ўринга мўлжалланган мактаб ошхонасида гигиеник қоидаларга риоя қилинмаслиги аниқланди. Ўқитувчилар билан бўлган суҳбат чоғида ушбу ошхона ишчи-ходимлар ҳамда маҳалла аҳли билан ҳашар йўли орқали қурилганлиги маълум бўлди.\nСинфхоналар кўздан кечирилар экан, «Информатика» хонасига кўзимиз тушди. Очиғи бугунги технология ривожланган даврда, мактабларда компьютерлар етишмаслиги кишини ҳайрон қолдиради. - Айни вақтда мактабимизда 1088 нафар ўқувчи таълим олади, - дейди фан ўқитувчиси Наима Мансурова. – Бироқ, дарс жараёни учун бор-йўғи 15 дона компьютер ажратилган. Ўқувчиларга керакли билим ва амалиётни ўргатишимиз учун, етарлича компьютерлар жамланмаси берилиши лозим.\nЎрганиш давомида синфхоналарнинг пол қисми носозлигини, яроқлилик ҳолатини текшириб кўрдик, - дейди «Адолат» СДП Тошкент шаҳар Кенгаши раиси Бахром Валиев. – Шуниндек, ювиниш хонасида қайта таъмирлаш ишлари охирига етказилмаганига яққол амин бўлдик. Албатта, ўрганиш якунида ҳолат юзасидан тегишли масъуллар билан масалага ойдинлик киритишга ҳаракат қиламиз.\nҚарийб, 53 йил деганда таъмирланган таълим масканида ишлар тўлиқ охирига етказилмагани адолатданми? Бу жараёнга ким масъул эди? Ижрочи мутасаддиларми ёки мактаб маъмурияти? Нима бўлганда ҳам эртанги кунимиз бўлган бугуннинг ниҳолларига шароит тўлалигича яратилиб берилганда, нур устига аъло нур бўлган бўлар эди.\nҲолат юзасидан ҳозирда ишчи гуруҳ вакиллари масъул ташкилотлар билан тегишли ишлар олиб борилмоқда. Умид қиламизки, яқин кунларда чала қолган таъмирлаш ишлар ижрочилар томонидан охирига етказилиб, мактабда ўқитувчи ва ўқувчилар учун қулайликлар таъминланади.\nмактаб Шайҳонтохур тумани\nТаълим Кеча, 22:01\nХориж Кеча, 15:55


25 Январь 2022 09:09\nNUR-SULTAN. Кazinform - Қозоғистон Индустрия ва инфратузилмаларни ривожлантириш вазирлиги 4 фоизли автокредит дастурини қайта тиклашни таклиф қилмоқда. Бу ҳақда «Хабар» телеканалининг «Большая неделя» дастурида вазир ўринбосари Марат Қарабаев маълум қилди, дея хабар беради Kazinform мухбири.\n«Давлат раҳбари томонидан қўйилган асосий вазифа автомобиллар арзонлигини таъминлашдир. 2015 йилдан 2018 йилгача бу мақсадда 82 миллиард тенге ажратилган. Револьер ҳиссани ҳисобга олган ҳолда, у 142 миллиард тенгега кўтарилди. Бундай 4 фоизли оқилона дастур орқали қозоғистонликлар 30 мингга яқин автомобил сотиб олди. Ҳозирда ушбу дастур учун пул ажратилмаган. Аммо револьер ҳисса ҳали ҳам муомалада. Унинг ҳажми талабни қондириш учун етарли эмас. Биз буни тан оламиз», деди Марат Қарабаев.\nШуни инобатга олган ҳолда агентлик қуйидаги чора-тадбирларни таклиф қилади.\n«Муаммони ҳал этиш йўли сифатида РОП ҳисоб рақамларида тўпланган маблағларнинг маълум қисмини аҳолига 4 фоизли автокредит сифатида беришни таклиф қиламиз. Яъни, РОП ҳисоб рақамларидаги маблағлар аҳолига автокредит сифатида йўналтирилади. Ўйлайманки, яна бир оқилона механизм, авваллари биз 4 фоизли дастурда қатнашиш учун 20 фоиз тўлов киритган бўлсак, энди дастлабки тўловни олиб ташлаш масаласи кўриб чиқилмоқда. Шунда Қозоғистоннинг оддий фуқароси автосалонга келиб, машина танлайди ва бир тенге ҳам тўламай, 4 фоизга машина сотиб олиши мумкин бўлади», — деди у.\nИлгари ҳар қандай тоифадаги автомобилларга 4 фоизли кредит бериларди. Бу кредитга қиммат машиналар ҳам сотиб олинди.\n«Энди биз ушбу кредитни ҳақиқий ўрта тоифадаги автомобилларга йўналтирмоқчимиз. Яъни, биз бюджетли автомобиллар тоифасини яратамиз ва уларнинг маълум миқдордан ошмаслигига ишонч ҳосил қиламиз. Биз ҳали ҳам бу миқдорни муҳокама қилмоқдамиз. Бу механизм бўйича биз нафақат аҳолини автомобиллар билан таъминлаш, балки шаҳарларнинг автобус паркини модернизация қилишни ҳам режалаштирганмиз», — деди вазир ўринбосари.


Эркакларнинг иккинчи юраги - простата бези\nПростата бези эркаклар организмида жудаям катта ахамиятга эга. Шу сабабли простата бези эркаклар иккинчи юраги деб аталади. Простата безининг яллиғланиши тиббиётда простатит деб аталади. Простатит касаллиги эркаклар орасида сийдик-таносил аъзоларининг энг кўп учрайдиган касаллиги хисобланади. Мутахассисларнинг маьлумотларига кўра, 25 ёшдан ошган 80 фоиз эркаклар шу хасталикка чалиниши хакида айтиб ўтилган.\nИнфекция простата безига сийдик чикариш канали оркали ва ковукда яллигланиш жараёни бўлганда юкорига кўтарилувчи йўл билан ўтиши мумкин. Аксарият холларда инфекция простата безига организмдаги сурункали яллигланиш учокларидан (фурункул, карбункул, ангина, гайморит) гематоген (кон оркали) йўл билан тушади. Простата безининг суюклиги бактерицид(бактерияларни ўлдириш) хусусиятга эга шу боис безда яллигланиш жараёни пайдо бўлиши учун инфекция киришидан ташкари вена кон томирларида веноз димланиш ва простата бези суюклигининг димланиши каби мойиллик омиллар зарур. Улар совуқ қотганда, қабзиятда, спиртли ичимликларни кўп истемол килганда, узок вакт жинсий муносабатдан сакланиш, ўтирган холатда узок муддат ишлаш, кам харакат хаёт тарзида, (масалан, автотранспорт хайдовчилари ва б.) пайдо бўлади.\nЮкоридаги айтиб ўтилган касаллик келиб чиқишига мойилик қилувчи жараёнлар простата безида қон айланиши бузилишига олиб келиб микробни безнинг ичига кириб келишини осонлаштиради. Простатитни кўпинча ичак таёкчаси, стафилококк, стрептококк бактериялари кўзгатади. Хозирги пайтда жинсий алока билан юкувчи касалликларнинг “янги” авлоди яьни уреаплазма, хламидия, цитомегаловирус, микоплазма, одам папиллома вируси, токсоплазмозларнинг купайиши кузатилмокда. Бу хасталиклар яширин кечувчи инфекциялар хисобланиб, купинча улар жинсий аьзоларни яллигланишига олиб келади. Бу инфекциялар дастлаб эркаклар сийдик чикариш каналида яллигланишни яъни уретрит касаллигини келтириб чикаради. Баъзи кишилар уретрит касаллигини тулик даволамасдан юрадилар бу эса инфекцияни сийдик чикариш каналидан простата безини ичига кириб боришига олиб келади. Касаллик уткир ва сурункали простатит киринишида намоён булади. Касалликнинг ўткир хилида тана хароратининг кўтарилиши чот оралигида, тугри ичакда ва ков устида огрик пайдо булиб, организмнинг умумий захарланиш аломатлари: лохаслик, кунгил айниши, иштаханинг йуколиши, баъзан қайт қилиш билан кечади. Айрим пайтларда беморларни тез-тез пешоб қилиш безовта килади. Айрим холатларда пешоб чиқиши тухтаб колиши хам мумкин.\nКасалликнинг сурункали куриниши беморларни безовта килмаган холда бошланади. Простатит касаллигининг аломатлари жуда куп, бирок унинг илк белгиларнинг айримларини ўз вақтида илғаш қийин. Асосий белгиларидан бири оғрик хисси булиб, купинча у бемор тинч, осойишта бўлган пайтда пайдо бўлади. Оғрик асосан, моякларда, ковук устида ва бел сохасида булади. Кўпгина холларда простатит радикулит билан аралаш кечганлиги сабабли белдаги оғриқнинг кетиши анча мушкулдир. Агар яллиғланиш жараёни қўшни аъзолар, уруғ дўмбоқчаси ёхуд пешоб чиқарув каналига ўтса, сийишнинг оғриқли кечиши хам кузатилади. Жинсий қўзғалиш ва уруғ чиқиш пайтида хам оғриқ хисси кузатилиши мумкин.\nЭнг кўп учрайдиган асосий белгиларидан яна бири пешоб чикариш жараёнидаги патологик ўзгаришдир. Беморларда тез-тез ва бироз кийналиброқ пешоб отилиб чиқишидаги шиддатнинг сусайиши хамда нимадир томчилагандек холат кузатилади. Касалликнинг умумий белгилари жуда кўп булиб, жиззакилик, уйку бузилиши, бехоллик, иш қобилиятининг пасайииши, чанқаш, оғиз қуриши шулар сирасига киради. Вақт ўтиши билан беморларда жинсий кувватни сусайиши, уруғ тез тукилиши кузатила бошлайди. Шунинг хисобига беморда юкоридаги айтиб ўтилган асаб билан боғлиқ шикоятлар авжига чиқади. Бундай пайтларда беморлар жуда асабийлашадилар, бу холат баъзан оиладаги турли хил келишмовчиликларга олиб келиши мумкин.\nПростатитни ўткир холати кузатилганда беморлар дархол шифокорларга мурожат этса, лекин сурункали билан оғриган беморлар кўпинча ўз холича уй шароитида даволанишни макул куришади. Сурункали простатит қузиши қайта–қайта кузатилганда простата безидаги яллиғланиш жараёнлари авжига олишни бошлайди. Шунинг хисобига бу касалликнинг асоратлари келиб чикади. Кўпинча бу асоратларга уруғ пуфагининг яллиғланиши (везикулит), мояк ва мояк ортиғининг яллиғланиши (орхоэпидидимит) билан намоён бўлади. Охир оқибат бу асоратлар жинсий ожизлик ва эркаклик бепуштлигига олиб келиши мумкин. Хулоса ўрнида айтиш мумкинки, бундай холатларни тўғри аниклаш учун, албатта, мутахассис шифокор кабулида бўлииш зарур.\nАвтор: Бунёд Ходжабаев томонидан тиббий адабиётлардан фойдаланган холда таржима қилинди\n"Андролог и Я" клиникаси Уролог-андрологи


Ўзбекистонга Россия ўлкаларидан совуқ ҳаво оқими кириб келади\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистонга Россия ўлкаларидан совуқ ҳаво оқими кириб келади\t16:46, 10 октябрь\tКелгуси пайшанба куни Ўзбекистонга Россиянинг Поволжья ҳудудидан совуқ ҳаво оқими кириб келиши натижасида кескин ҳаво ўзгариши кутилмоқда.\nЎзгидрометдан хабар беришларича, узоқ йиллар давомидаги кўрсаткичдан ўртача 2-4˚С юқори бўлган илиқ ҳароратдан сўнг 13 октябрь куни Ўзбекистоннинг айрим ҳудудларида ёмғирлар ёғиб, кучли шамол кузатилади. Ҳаво ҳарорати кундузи 8-10 даражага пасаяди. Аммо тоғли туманларда ёмғирнинг қорга айланиши ва ҳарорат минус даражагача пасайиши эҳтимоли бор. Совуқ ҳаво оқимининг кириб келиши 1 кун давомида содир бўлади, шундан сўнг, 14-15 октябрь куни ёғингарчилик бўлмайди ва яна ҳаво илийди.\nҲаво ҳарорати пойтахтимизда 12 октябрь куни кечаси 8-13 ˚С, кундузи 22-27˚С, 13-15 октябрь кечаси 5-10˚С, кундузи 15-20 ˚С , 15 октябрь куни жойларда 22-25˚С кўтарилади.


Фуқаронинг фото тасвиридан унинг рухсатисиз фойдаланиш мумкинми? - UzNews.uz\n15 январь, 12:36\nАдлия вазирлиги томонидан миллий қонунчиликка шахснинг тасвирга бўлган ҳуқуқини амалга ошириш механизмларини аниқ белгиловчи нормани киритиш масаласи кўриб чиқилмоқда.\nШунингдек, айрим ҳолатларда шахснинг фото ёки видео тасвирларини тарқатиш учун унинг розилиги талаб этилмайди. Масалан, оммавий тадбирларда (концерт, байрам сайиллари ва бошқа) ва жамоат жойларида (таълим муассасалари, ҳайвонот боғи, сайилгоҳлар ва бошқа) олинган тасвирлар (Дания, Франция, Россия); шахснинг тасвири туширилган нашрлар фақат илмий, педагогик ёки маданий мақсадлар учун фойдаланилса (Чехия); фотосурат бошқа шахсларнинг ҳуқуқларини ҳимоя қилиш ёки амалга ошириш, шунингдек давлат ва жамоат манфаатлари учун фойдаланганда (Бразилия, Канада).\n“Ўрганиш натижаларига асосан, мазкур масаланинг бугунги кунда долзарблиги инобатга олинган ҳолда вазирлик томонидан миллий қонунчиликка шахснинг тасвирга бўлган ҳуқуқини амалга ошириш механизмларини аниқ белгиловчи нормани киритиш масаласи кўриб чиқилмоқда“, — дейилади хабарда\nЎзбекистонда авиа ва темир-йўл қатновлари қисман қачон тикланиши маълум бўлди


№ 145 » Зарафшон Газетаси\n№ 145 PDF\n23 ноябр 2017 14:27\n"ҚУЁШ КАБИ ЯЛТИРАГАН ШАҲД" ШОИРА ЖУМАГУЛ СУВОНОВАГА ЖУМАГУЛ! Наср\n23 ноябр 2017 14:24\nЭсингизда бўлса, "Умр карвони" китобингизни ўқиб, назмдаги каби насрда ҳам маҳоратингиз ошиб бораётганини таъкидлагандим. Ўшандан кейин сиз "Қирмиз қизнинг қиссаси" асарингизни ёзиб, чоп этиб улгурдингиз. Бу асарни ҳам қизиқиш билан ўқигандим.\nАммо ушбу мактубни шу йил "Mashhur-press" нашриётида босмадан чиққан "Музаффар ёғдулар" шеърий тўпламингизни мутолаа қилгандан сўнг ёзяпман.\n"ЯХШИГИНА" ПЕНСИЯ ОЛИШ УЧУН ИШЛАШ КЕРАК Иқтисодиёт\n23 ноябр 2017 14:15\nИжтимоий келиб чиқишидан қатъи назар, киши кексайганда ҳимояга муҳтож бўлади.\nҲУНАР ҲАМ, ҲУНАРМАНД ҲАМ ҚАДР ТОПМОҚДА Маданият\n23 ноябр 2017 13:59\nЖумладан, ясаган буюмларини республикадан ташқарида сотиш ва кўргазмаларга бориш чоғида улардан бож тўлови олинмаяпти.\nҚУМ, ШАҒАЛ, ТОШНИНГ НАРХИ НЕГА ОШДИ? Иқтисодиёт\n23 ноябр 2017 13:55\nҚишлоқ одамларининг кўпчилиги кузги ҳосилни йиғиштириб бўлгач, даромадни чўтлайди. Кимдир машина олади, бошқаси тўй тараддудига тушади, яна кимдир уй қура бошлайди.\nСИФАТЛИ ТОЛАДАН СИФАТЛИ МАҲСУЛОТ ОЛИШ УЧУН ҲАРАКАТ ҚИЛИШИМИЗ КЕРАК Иқтисодиёт\n23 ноябр 2017 13:41\nБу йил Иштихон туманида 27 минг тонналик оқ олтин хирмони яратилди.\nСАЙЛОВЧИЛАР МУРОЖААТЛАРИ ИЖОБИЙ ЕЧИМ ТОПМОҚДА Савол сиздан...\n23 ноябр 2017 13:22\nКОНСТИТУЦИЯ – ОДИЛ СУДЛОВ КАФОЛАТИ Сиёсат\n23 ноябр 2017 13:19\nСуд ҳокимияти давлат органлари тизимида алоҳида ўринга эга. Зеро, мустақил суд ҳокимияти фуқаролар конституциявий ҳуқуқ ва эркинликларини кафолатлайди.\nДЕПУТАТЛАР ЎҚУВИ БОШЛАНДИ Сиёсат\n23 ноябр 2017 13:18\nСамДУ ва ҚХИда халқ депутатлари вилоят, туман ва шаҳар кенгашлари депутатлари ҳамда сиёсий партиялар ходимларининг ўқув-семинари бошланди.\nБЕФАРҚЛИК БИР ОИЛАНИ БАРБОД ҚИЛДИ Жамият\n23 ноябр 2017 13:15\nКаттақўрғон тумани Боғот маҳалласида ташкил этилган бу галги учрашув одатдаги тадбирлардан фарқ қилди.\nЖИНОЯТЧИЛИККА ҚАРШИ КУРАШИШДАГИ КАМЧИЛИКЛАР ТАҲЛИЛ ҚИЛИНДИ Жамият\n23 ноябр 2017 13:12\nСамарқанд тумани ҳокимлигида маҳаллаларда жиноятчилик ва ҳуқуқбузарликларнинг олдини олиш бўйича амалга оширилган ишларга бағишланган йиғилиш бўлиб ўтди.\nСАЁҚ ЮРГАН ЁШЛАР АНИҚЛАНДИ Жамият\n23 ноябр 2017 13:11\nҲуқуқ-тартибот идоралари, жамоат ташкилотлари ходимлари билан ҳамкорликда Самарқанд шаҳридаги тунги клубларда назорат тадбирларини ўтказди.\nИНСОН ҲУҚУҚИ – ОЛИЙ ҚАДРИЯТ Сиёсат\n23 ноябр 2017 13:07\nПойтахтимизда бошланган "Инсон ҳуқуқлари соҳасида тараққиёт мезонларини ўлчаш бўйича қиёсий кўрсаткичлар:\nКОРРУПЦИЯГА ЙЎЛ ЙЎҚ! Иқтисодиёт\n23 ноябр 2017 12:00\nВилоят давлат солиқ бошқармасида ҳуқуқ-тартибот идоралари, жамоат ташкилотлари ва солиқ органлари ходимлари, тадбиркорлик субъектлари иштирокида очиқ мулоқот тадбири ўтказилди.\nЯҚИН ҚЎШНИ УЗОҚ ҚАРИНДОШДАН АФЗАЛ Жамият\n23 ноябр 2017 11:00\nҚўшничилик муносабатлари ўзбек халқининг қадимий ижтимоий қадриятларидан биридир.


Биз ҳайит деб атайдиган байрам араб тилида "ийд", яъни "қайтиш", "такрор келиш" маъноларини англатади. Баъзи уламолар "Бу байрам инсонларга уларнинг қийинчилик ва ғам ташвишларига қарамасдан ҳар йили хурсандчилик ва шодлик билан қайта-қайта келгани учун "ийд" деб номланган, деганлар. Ҳайит барча мусулмонлар шодлик ва хурсандчилик изҳор қиладиган кунлар ҳисобланади. Бу кунларда мўминлар Аллоҳ таолога берган сон-саноқсиз неъматлари учун шукрона сифатида садақаи фитрларни берадилар, ҳайит намозларини адо этадилар.\nРамазон ҳайити Рамазон ойи тугаб, Шаввал ойининг дастлабки кунида ўтади. Ислом шариатида Шаввал ойининг дастлабки кунида мўмин-мусулмон (жума намози вожиб бўлган)ларга жамоат бўлиб икки ракат ийдул-фитр намозини адо қилишлик вожиб (шарт) амал ҳисобланади. Ийдул-фитр намози қуёш бир найза бўйи кўтарилганидан то туш вақтигача ўқилади. Туш вақти киргач ийд намози ўқилмайди. Ийд намози жамоат намози бўлиб, у якка шахс томонидан адо қилинмайди.\nҲайит намозига чиқишда ғусл қилиб, тоза-озода бўлиб чиқилади. Бу ҳақда ҳадиси шарифда қуйидагича хабар берилган: Ибн Аббос розияллоҳу анҳумодан ривоят қилинади: "Расулуллоҳ соллаллоҳу алайҳи васаллам Рамазон ҳайити кунида ва Қурбон ҳайити кунида (албатта) ғусл қилар эдилар". Шунингдек, ҳайит намозига ювиниб, тоза-озода, мушк ва атирлар билан хушбўйланиб чиқилади.\nРамазон ҳайити байрамида намозгоҳга чиқиш олдидан бирор ширинлик тановул қилиш суннат ҳисобланади. Бу ҳақда ҳадиси шарифда бундай хабар берилган: Анас розияллоҳу анҳудан ривоят қилинади: "Расулуллоҳ соллаллоҳу алайҳи васаллам Рамазон ҳайитига бир нечта (тоқ ҳолда) хурмо емасдан (намозгоҳга) чиқмасдилар".\nМаълумки, Рамазони шариф катталарга ҳурмат, кичикларга иззат ойи ҳамдир. Шунингдек, бу ой халқимиз ардоқлаган саховат, меҳр-мурувват каби асрлар оша амал қилиб келаётган бобомерос қадриятларимизга алоҳида эътибор қаратиладиган ойдир. Албатта, бундан хайр-саховат фақат шу ойда қилиниши керак, деган маъно чиқмайди. Яъни, саховат мавсумий қадрият эмас. Бироқ муқаддас китобларда Рамазонда қилинадиган ҳар қандай эзгу амаллар, жумладан, хайру саховат ишларига ҳам бошқа ойлардагидан кўра, бир неча ҳисса кўпроқ ажр берилиши қайта-қайта таъкидланади, шунга кўра кишиларда бу ойда савобли ишларни ҳар қачонгиданда кўпроқ қилишга интилиш майли янада ортади. Бир ой давомида фақат яхши ниятда, яхши амалда бўлган кишиларнинг рўзадан кейинги ойларда ҳам бундай яхшиликларда бардавом бўлишлари табиийдир. Шунингдек, уламолар ва толиби илмларни зиёрат қилиш ҳам ҳайит байрамидаги фазилатли амаллардан саналади.\nМуҳтарам юртдошлар! Ҳайит байрамига соғ-омон етиб келиб, юртимиз бўйлаб кенг нишонлаётганимиз учун Аллоҳ таолога шукрона айтиб, янада ҳамжиҳат бўлиб яшашга интилайлик. Яратган парвардигор барчамизнинг хонадонларимизга, жонажон юртимиз Ўзбекистонга тинчлик-хотиржамлик, қут-барака ато қилсин, бошимиз узра меҳр-оқибат ва илму маърифат нурлари ёғилаверсин.\nСуратларда: ўтган йил тубдан қайта қурилган Қарши шаҳридаги Араловул масжиди кўринишлари.


ЎЗБЕКИСТОН РЕСПУБЛИКАСИ ОЛИЙ СУДИ4.198.905 СЎМ АЛИМЕНТ ПУЛИ ЮБОРГАН ОНАХОН ЁКИ УНИ ОЛМАЁТГАН КЕЛИН ҲАҚИДА (алимент тўламаётган ота-оналар ўқисин) from\n4.198.905 СЎМ АЛИМЕНТ ПУЛИ ЮБОРГАН ОНАХОН ЁКИ УНИ ОЛМАЁТГАН КЕЛИН ҲАҚИДА (алимент тўламаётган ота-оналар ўқисин)\nЖорий йилнинг 19 апрель куни Ўзбекистон Республикаси Олий суди раисининг Қашқадарё вилоятида ўтказилган сайёр қабулида вояга етмаган бола таъминоти учун алимент тўлашдан бўйин товлаб келаётган баъзи “меҳрибон ота-оналар” учун ибрат бўладиган ҳолатнинг гувоҳи бўлдим.\nҚабулга Қарши шаҳар “Кунчиқар” маҳалласида яшовчи 70 ёшни қаршилаган онахон Меҳрибон Салимова (исм-шарифи ўзгартирилган) кириб келди. Онахон ҳам суд қароридан норозилигини билдирса керак, деб гапини бўлмасдан диққат билан тингладим. Қизиқ, онахон суд қароридан эмас, балки қонунда белгиланган ўз мажбуриятни бажара олмаётгани сабабли сайёр қабулга келган экан.\nМаълум бўлишича, онахоннинг ўғли Каримулло Салимов ва унинг келини Раъно Салимова 2013 йилда турмуш қуришган. Ўрталарида бир нафар фарзанди бор. Икки йил яшар-яшамас эр-хотин келишмай ажрашган. Фуқаролик ишлари бўйича Қарши туманлараро судининг 2014 йил 30 июндаги суд буйруғи билан Р.Салимова фойдасига фарзанд таъминоти учун К.Салимов ойлик даромадининг ¼ қисми миқдорида алимент ундириш белгиланган.\nГарчанд суд буйруғига асосан К.Салимовдан алимент ундириш белгиланган бўлса-да, ўғлининг соғлиги яхши бўлмаганлиги сабабли ишида узилишлар бўлган. Шу боис Меҳрибон Салимова шахсий ташаббуси билан ўзининг пенсия маблағлари ҳисобидан неварасининг таъминоти учун алимент суммаларини тўлаб келишга ҳаракат қилган ҳамда Раъно Салимованинг яшаш манзилига алимент тўловларини почта орқали юбориб турган.\nБироқ Раъно Салимова алимент пулини олишдан бош тортган. Қарши почта алоқа тармоғининг 2018 йил 13 ноябрдаги маълумотномасида Р.Салимованинг яшаш манзилига жами 4.198.905 сўм миқдордаги алимент пуллари юборилганлиги, Р.Салимова эса уларни олишдан бош тортганлиги кўрсатилган.\nШу ўринда савол туғилади: юборилган алимент пулларини олишдан бош тортадиган бўлса, алимент ундиришни сўраб, судга мурожаат қилишдан мақсад нима?\nЎзбекистон Республикаси Оила Кодексининг 123-моддасига кўра, ота-онаси йўқ бўлган ёки улардан таъминот ололмайдиган вояга етмаган болаларга таъминот бериш мажбурияти етарли маблағга эга бўлган бобо ёки буви зиммасига юклатилиши мумкин.\nР.Салимова қонун ушбу талабини билармикин? Нима учун буви ташаббуси билан неварасининг ризқи бўлган ва унинг таъминоти учун берилиши лозим бўлган алиментни олишдан бош тортмоқда?\nСайёр қабулда Меҳрибон ая Салимовага неварасининг номига банкда ҳисоб рақамини очиб, ҳар ойлик алимент тўловларни шу ҳисоб рақамга ўтказиб туриши, келини алиментни олишдан бош тортган тақдирда, невараси вояга етгандан сўнг, ўзи бу пулларни олишга ҳақли эканлиги тушунтирилди.\nМ.Салимованинг ушбу ҳаракатлари турли баҳоналар билан ўз фарзанди таъминоти учун алимент тўлашдан бош тортиб келаётган айрим алимент тўловчилар учун ўрнак бўлиши керак. Зеро, ота-она, бобо-буви келажагимиз бўлган фарзандлар тарбияси ва моддий таъминоти учун масъул ҳисобланишини унутмаслик лозим.


Тожикистонда Эмомали Раҳмоннинг умрбод президент бўлиб сайланиш ҳуқуқини қонунан расмийлаштириш бўйича референдум бошланди\n11:46 / 22.05.2016\nТожикистонда мамлакат конституциясига тузатишлар киритиш бўйича умумхалқ референдуми бошланди.\n"Интерфакс" хабарига кўра, фуқаролар референдумда амалдаги президент, миллат раҳнамоси ҳисобланмиш Эмомали Раҳмоннинг ўз номзодини президентлик учун чексиз марта қўйишига, яъни умрбодга президент бўлиб сайланишига имкон берувчи ўзгартиришни тасдиқлаш овоз беришади. Шунингдек, ўзгартиришга кўра, президентлик учун номзоднинг ёш кўрсаткичи 35 ёшдан 30 ёшга туширилган.\nБу ўзгартиришлар Эмомали Раҳмоннинг катта ўғли Рустам Эмомалига 2020 йили ўз номзодини президентлик учун кўрсатишга йўл беради. Бу агар унинг отаси ўз ихтиёри билан лавозимини тарк этса рўй беради.\nБундан ташқари, тузатишлар диний ва миллатчилик руҳидаги сиёсий партиялар ҳамда бирлашмалар тузишни тақиқлаш эҳтимолларини назарда тутади.\nТожикистоннинг 1994 йили қабул қилинган амалдаги конституциясига кўра, Эмомали Раҳмон 2020 йилги сайловда ўз номзоди билан иштирок эта олмайди.\nКузатувчиларнинг баҳолашича, бу референдумни ўтказиш ҳақидаги қарордан мақсад амалдаги ҳукуматнинг мамлакатда ўз таъсирини сақлаб қолиш ва мустаҳкамлаш истаги билан боғлиқ. Шу билан биргаликда, Тожикистон МСК бу фикрларни рад этган.\nТожикистон етакчиси Эмомали Раҳмон 14 май куни «Байрам кунлари ҳақида»ги қонунга тузатишларни имзолаганди. Олдинроқ парламентнинг икки палатаси томонидан тасдиқланган мазкур тузатишларга кўра, мамлакатда 16-ноябрь Президент куни деб эълон қилинади.


Рукн: Янгиликлар >> ОСИЁ\nЎйин якунларига бағишланган матбуот анжуманининг навбатдаги қисмида жамоамиз устози Рўзиқул Саъдуллаевич ва учрашувнинг энг яхши ўйинчиси дея, эътироф этилган ярим ҳимоячимиз Азизжон Ғаниевлар иштирок этишди.\nРўзиқул Бердиев: - Мухлисларимизни ғалаба билан табриклаймиз. ОЧЛда ғалабалар осонликча қўлга киритилмайди. Бугун йигитлар жуда машаққатли ишни бажаришди. Бугун рақибга ўйин бўйича ҳеч қандай имконият қолдирмадик. Уларни биргина дарвоза томон тепган зарбасини инобатга олмасак, бошқа вазият ярата олишмади.\nСайдулло Раҳматов жамоамиз ўйинчиси ҳисобланади, жамоамиздаги рақобат уни камроқ ўйинга тушишига сабаб бўлаётган эди. Биз унга ишонишда давом этамиз.\nБиз агар бугунгидек ўйин кўрсатсак, ҳар қандай рақибни мағлуб этишимиз мумкин. Аммо ҳали камчиликлардан фориғ эмасмиз, мавсум энди бошланаяпти, камчиликлар устида ишлашда давом этамиз.\nТез кунда Суперлига ўйинлари старт олади. Биринчи турда бизни "Нефтчи"га қарши жиддий баҳс кутмоқда. Кейин эса орадан тўрт кун ўтиб "Ал Садд"га қарши муҳим беллашув бўлади. Жорий мавсум жамоамиз учун ниҳоятда оғир. "Нефтчи" билан ўйин ҳам қийин бўлади. Биз меҳмонда ўйнаймиз. Чемпионатдаги дастлабки ўйин ҳамиша осон кечмайди.\nТаркибимизда янада кўпроқ футболчилар бўлса, ёмон бўлмасди. Биз Муборакнинг “Машъал” жамоасидан айрим ўйинчиларни таркибимизга жалб этмоқчи бўлдик, ҳаттоки сотиб олишга ҳам тайёр эдик. Начора, “Машъал” ўз футболчиларини бизга беришни ҳоҳламади. Аммо бизда иқтидорли ёш футболчилар кўп, биз ички имкониятимиздан фойдаланишда давом этамиз.\nАзиз Ғаниев: -Рақибни яхши ўргангандик ва мураббийларимиз уларни бўш нуқталарини бизга уқтиришганди. Умуман ўйинда катта ташаббус билан ўйнадик ва ҳақли ғалаба қозондик. Стадионга келган мухлисларга ажойиб қўллаб-қувватлашганлари учун раҳмат айтаман. Рақиб кўп асабийлашди? Ўйини чиқмагач ҳар қандай жамоа асабларини жиловлай олмайди. Биз бугун уларга ўйин бермадик. Бу ҳам рақиб ўйинчиларини асабийлаштирган бўлиши мумкин.\nБиз ҳар қандай рақиб билан курашишга тайёрмиз. У жамоада қандай ўйинчи ўйнашидан қатъий назар, майдонда ҳар доимги ишимизни қилишимиз лозим. Меҳнат қилишда ва ўз устимда ишлашда давом этавераман. Тўхташ йўқ. Майдондаги ўрнимни йўқотмасликка ҳаракат қилавераман.\nРўзиқул Бердиев: -Азиз Ғаниевда мендан кучли футболчи бўлиши учун катта имконият бор. У футбол мактабини кўрди. 18 ёшидан асосий таркиб ўйинчисига айланди. Мен 22-23 ёшимдан шундай имкониятга эга бўлганман. Азизни келажакда бунданда кучли футболчи бўлишини ҳоҳлайман. Ҳаммаси олдинда. Унда ҳали катта заҳира бор. У бу имкониятлардан тўлиқ фойдаланиши керак. Бунинг учун кўп меҳнат қилиши керак.\nОЧЛдаги бўлажак ўйин ҳақида. 5 март куни Қатарнинг “Ал Садд” клубини қабул қиламиз. Агар мухлисларимиз бугунгидек бизни стадионда қўллаб-қувватлашса, ҳар қандай рақибга қарши муносиб ўйин кўрсатамиз. Умид қиламанки, Хави келадиган учрашувда ҳар қандай об-ҳаво бўлса ҳам, стадионимиз тўлади. Биз ўз мухлисларимизга ишонамиз. Фурсатдан фойдаланиб барча мухлисларимизга, бугунги фаоллиги учун миннатдорчилик билдираман.\nРўзиқул Бердиев: Албатта, Хавига қарши ўйнашни узоқ кутдик\nЖезуалду Феррейра: «Рақибимизга бугун мухлислар ҳам қўшимча куч берди»\nРўзиқул Бердиев: Мағлубият икки жамоани ҳам қониқтирмайди


Latifa.uz — 82 га кирган отахон врач қабулига келиб дебди: — Мен келаси ҳафта яна уйланмоқчиман. Врач: — Сизни огоҳлантириб ўтмоқчиман. Ортиқча жисмоний зўриқиш ва ҳаяжонланиш ҳаёт учун хавфли! Отахон: — Майли, ўлиб қолса, яна бошқасига уйланаман!\n82 га кирган отахон врач қабулига келиб дебди:\n— Мен келаси ҳафта яна уйланмоқчиман.\n— Сизни огоҳлантириб ўтмоқчиман. Ортиқча жисмоний зўриқиш ва ҳаяжонланиш ҳаёт учун хавфли!\n— Майли, ўлиб қолса, яна бошқасига уйланаман!\n#Қариялар #Ҳақиқат-адолат #Саломатлик


МАККАЖЎХОРИНИ ТАКРОРИЙ ЭКИН СИФАТИДА ЕТИШТИРИШ - Qishloq Oqshomi\nМай 25, 2017 950\nЭкиш учун тавсия этиладиган маккажўхори дурагайлари: Қорасув-350 АМВ, Ўзбекистон-601 ЕСВ, Ўзбекистон-300 МВ ва ҳ.к.\nУруғ танлаш ва экишга тайёрлаш. Экиладиган маккажўхори уруғи тоза, юқори унувчан, касаллик юқмаган, ўртача катталикда, синмаган, тўқ текис (зарарланмаган) бўлиши зарур. Уруғлар бошқа ўсимликлар уруғлари ва аралашмаларидан тозаланади. Уруғлик экиш олдидан илиқ сувда 10-12 соат ивитиб қўйилади.\nЕр тайёрлаш. Ер ўтмишдош ўсимликларни қолдиқлари ва бегона ўтлардан тозалангач, 1 сотихга 250-300 кг (10 сотихга 2,5-3 т) чириган гўнг солинади. Ер камида 18-20 см чуқурликда юмшатилиб, йирик кесаклар майдаланади ва текисланади.\nЭкиш муддати ва схемаси. Экиш ишлари шимолий ва марказий иқлим минтақаларида дон учун 20 июнгача, силос учун 20 июлгача, жанубий минтақаларда дон учун 1 июлгача, силос учун 30 июлгача амалга оширилади.\nМаккажўхори уруғи 60х21х1 (60 см - қатор орасининг кенглиги, 21 см - уялар ораси, 1 дона - уядаги уруғлар сони), 70х18х1, 90х14х1 схемада унувчанлиги ва уруғ тозалигига қараб 1 сотихга 220-250 граммдан (10 сотихга 2,2-2,5 кг) экилади.\nПарваришлаш. Суғориш: маккажўхори ўсимликлари биринчи марта биринчи ўғитлашдан сўнг, иккинчи марта иккинчи ўғитлашдан сўнг, учинчи марта султонлар чиқариб, гуллаш даври бошланганда, тўртинчи марта эса доннинг сут-мум пишиш даврида суғорилади. Қумлоқ майдонларда тупроқ ва ўсимликнинг ҳолатига қараб қўшимча суғорилади.\nЎсимликлар униб чиқиб, 5-6 чинбарг ҳосил қилгач, ҳар бир қатор ораси 6-8 см чуқурликда чопилади. Кейинги чопиқ ўсимликлар 8-10 та барг ҳосил қилганда 8-10 см чуқурликда ўтказилади.\nЎғитлаш. Кузда чопиқ олдидан фосфорли минерал ўғит тук ҳолда сотихига 0,9 кг, калийли ўғит 0,6 кг меъёрда солинади. Ўсимлик 5-6 та чинбарг чиқарганда 2,2 кг, 10-12 та чинбарг чиқарганда 2,2 кг азотли ўғит билан озиқлантирилади.\nКасаллик ва зараркунандаларга қарши кураш. Зарур бўлганда маккажўхорининг асосий зараркунандаларига қарши курашда бракон ва трихограммалар қўлланилади. Касаллик ва зараркунандалар турига қараб Каратэ, Суми-Алфа кимёвий воситалардан фойдаланилади. Сўта донлари сут-мум пишишга кирганда, зараркунандаларнинг тухумларига қарши Трихограмма ва етук ёшдаги қуртларига қарши бракон энтомофагидан фойдаланилади. Ўсимлик 6-8 барг чиқарганда тушадиган кўсак қуртига қарши кимёвий курашда Каратэ эритмаси яхши самара беради.


Апрель ойида об-ҳаво қандай бўлади? – Газета.uz\nАпрель ойида об-ҳавонинг беқарор бўлиши кутилмоқда: қуруқ ва илиқ давр ёмғирли кунлар билан ўрин алмашади. Кундузги ҳарорат 25−30 даража иссиқ атрофида бўлади.\n3 апрель 2020, 11:36 Жамият\nЎзгидромет март ойи учун об-ҳаво якунларини ҳамда апрель ойида кутилаётган ўзгаришлар тафсилотини эълон қилди.\nОйнинг биринчи ўн кунлиги ўртасида совуқ ҳаво тўлқини кузатилди, ҳарорат кечаси 0−3 даража совуқ, кундузи 3−8 даража илиққача пасайди. Иккинчи ўн кунлигидан бошлаб ҳарорат тез кўтарилди ва айрим кунларда ҳатто 23−28 даражагача етиб, кўпроқ мартга қараганда апрель ойи охирини эслатди.\nМартнинг биринчи ярмида ёмғирлар жуда кам кузатилди ва кучсиз ёғди. Мартнинг иккинчи ярмида ёмғирлар кўпроқ ёғиб, айрим кунларда анча кучли бўлди. Масалан, Тошкентда 21 мартда сутка давомида ёққан ёмғир 20 мм ни, яъни бир ойлик ёғинлар миқдорининг деярли учдан бирини ташкил қилди.\nУмуман олганда март ойи меъёрга нисбатан 1−3 даражага илиқроқ, ёғинлар миқдори эса республикамиз ҳудудининг катта қисмида ўртача кўп йиллик қийматлардан камроқ бўлди, дейилади хабарда.\nАпрелдаги ёмғирлар асосан локал характерга эга бўлади. Шундай, 3 апрелда фақат республика шимоли — Қорақалпоғистон Республикаси ва Хоразм вилоятида ёмғир ёғиши кутилмоқда. 4 апрелда жануби-ғарбий ҳудудлар — Бухоро, Навоий, Самарқанд ва Қашқадарё вилоятларида, 5 ва 6 апрелда эса шимолий ҳудудлар ва Фарғона водийсидан ташқари республиканинг қолган ҳудудида айрим жойларга ёмғир ёғади. Шу даврда ҳарорат 17−22 даража илиқ атрофида, айрим кунларда 23−25 даражагача илиқ бўлади.\nКейинчалик, қисқа танаффусдан кейин Ўзбекистонда яна ёмғирли давр бўлиши кутилмоқда. Ундан сўнг апрелнинг охиригача қуруқ ва илиқ даврлар об-ҳаво нобарқарор бўладиган ёмғирли давр билан алмашиб туради. Ёмғирлар асосан қисқа муддатли бўлиб, момақалдироқ бўлади ва шиддатли шамол эсади.\nКундузги ҳарорат 25−25 даражадан 25−30 даража иссиққача ўзгариб туради, апрель ойининг охирги ўн кунлигида 30−33 даражагача кўтарилади. Айрим кунларда ёмғир ёғаётганда ҳароратнинг 13−18 даражагача пасайиш эҳтимоли йўқ эмас.\nУмуман, апрель ҳарорат режими бўйича ўртача кўп йиллик қийматларга яқин, айрим жойларда одатдагидан 1−2 даража илиқ ва ўртача нам бўлади.\nЭслатиб ўтамиз, Ўзбекистонда апрель ойи йилнинг энг ёғинли ойларидан бири ҳисобланади. Одатда, апрелга қараганда фақат март ойи ёғинлар бўйича устун туради. Ўтган 2019 йил апрель ойи эса энг ёғинли, мамлакатимизнинг айрим минтақаларида эса Ўзбекистондаги бутун метеорологик кузатувлар тарихи давомида энг ёғинли деб қайд этилган.